Rámcová dohoda o poskytovaní mobilných a pevných elektronických komunikačných služieb a dodávke zariadení 
uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

Čl. I
Účastníci dohody

Objednávateľ: 
Obchodné meno:	Všeobecná zdravotná poisťovňa, a.s. 
Sídlo:			Dúbravská cesta 14, 841 04 Bratislava - mestská časť Karlova Ves
Zastúpený:		Ing. Matúš Jurových, PhD., predseda predstavenstva
			JUDr. Denisa Slivková, členka predstavenstva
IČO:			35 937 874
DIČ:			20 220 270 40
IČ DPH:		SK 2022027040
Bankové spojenie:	Štátna pokladnica
IBAN:			SK47 8180 0000 0070 0018 2424 
Zapísaný v Obchodnom registri Mestského súdu Bratislava III, Odd.: Sa, Vložka č. 3602/B
Osoby oprávnené rokovať: 
vo veciach technických: (Meno, e-mail, tel. kontakt)	
vo veciach dohody: (Meno, e-mail, tel. kontakt)	           
(ďalej len „objednávateľ“)

a

Poskytovateľ:
Obchodné meno:	
Sídlo:                    	
Zastúpený:		
IČO:			
DIČ:			
IČ DPH:		
Bankové spojenie:	
IBAN:			
Zapísaný v Obchodnom registri ............ súdu .................., odd.: ....., vložka č. ..............                                        
Osoby oprávnené  rokovať: 
vo veciach technických: (Meno, e-mail, tel. kontakt)
vo veciach dohody: (Meno, e-mail, tel. kontakt)
 (ďalej len „poskytovateľ“)
(objednávateľ a poskytovateľ spolu ďalej aj ako „účastníci dohody“)

uzatvárajú túto dohodu o poskytovaní mobilných a pevných elektronických komunikačných služieb a dodávke zariadení (ďalej len „dohoda“) na základe výsledku verejného obstarávania predmetu zákazky „Poskytovanie mobilných a pevných elektronických komunikačných služieb a dodávke zariadení“ podľa zákona o verejnom obstarávaní.







Čl. II
Predmet dohody

2.1. Poskytovateľ sa zaväzuje poskytovať objednávateľovi a zabezpečovať pre objednávateľa:
a) dodávku koncových mobilných zariadení s príslušenstvom a dátových zariadení (ďalej len „zariadenia“),
b) mobilné hlasové a dátové elektronické komunikačné služby vrátane vytvorenia a prevádzky hlasovej virtuálnej privátnej siete, dodávky SIM kariet a eSIM kariet a poskytovania súvisiacich služieb,
c) zriadenie a prevádzkovanie služby SMS Gateway vrátane zabezpečenia obojsmernej komunikácie, technickej integrácie, monitorovania, reportingu a technickej podpory,
d) pripojenie hlasovej infraštruktúry objednávateľa do verejnej telefónnej siete prostredníctvom redundantného centralizovaného SIP Trunk riešenia vrátane prenosu telefónnych čísel, zabezpečenia hlasových kanálov, VPN pripojenia a klapkovej dovolateľnosti medzi pevnými a mobilnými telefónnymi číslami objednávateľa,
e) migračné, servisné, podporné, bezpečnostné a ďalšie súvisiace služby,
(podbody b), c), d) a e) ďalej spolu ako „služby“),
a to v rozsahu a za podmienok bližšie špecifikovaných v tejto dohode a v Prílohe č. 1 – Špecifikácia predmetu dohody (ďalej len „Príloha č. 1“) (ďalej len „predmet dohody“ alebo „plnenia“). Poskytovateľ bude plnenie predmetu dohody realizovať priebežne počas trvania tejto dohody, na základe písomných objednávok objednávateľa a ak to vyplýva z povahy príslušného plnenia, na základe požiadaviek objednávateľa, za podmienok ustanovených v tejto dohode.

2.2. Objednávateľ sa zaväzuje zaplatiť poskytovateľovi za riadne a včas poskytnuté a dodané plnenia predmetu dohody cenu vo výške a za podmienok podľa tejto dohody.


Čl. III
Miesto, čas a spôsob plnenia

3.1. Poskytovateľ sa zaväzuje plniť predmet dohody na území Slovenskej republiky a v rozsahu roamingových a medzinárodných elektronických komunikačných služieb aj mimo územia Slovenskej republiky. Miestom dodania mobilných telefónov, dátových zariadení a príslušenstva je pracovisko objednávateľa na adrese: Dúbravská cesta 14, Bratislava. Miestom plnenia súvisiaceho so zriadením a prevádzkovaním centralizovaného SIP Trunk riešenia sú dve geograficky oddelené dátové centrá objednávateľa v Bratislave, bližšie určené objednávateľom.

3.2. Plnenie predmetu dohody bude realizované priebežne počas platnosti tejto dohody, formou pravidelne poskytovaných služieb, paušálnych účastníckych programov a v prípadoch, ak to vyplýva z povahy príslušného plnenia, na základe požiadaviek a písomných objednávok objednávateľa. Požiadavka sa bude poskytovateľovi zasielať v elektronickej forme na e-mailovú adresu osoby oprávnenej rokovať vo veciach technických za poskytovateľa alebo prostredníctvom elektronického systému poskytovateľa. Objednávka sa bude poskytovateľovi zasielať v elektronickej forme na e-mailovú adresu osoby oprávnenej rokovať vo veciach technických za poskytovateľa. Objednávka musí obsahovať najmä: (i) číslo dohody, (ii) špecifikáciu a rozsah požadovaného plnenia, (iii) termín poskytnutia plnenia, ak je vzhľadom na povahu príslušného plnenia relevantný, (iv) dátum vystavenia objednávky a (v) podpis oprávnenej osoby. Poskytovateľ je povinný bezodkladne e-mailom potvrdiť  prevzatie objednávky na e-mailovú adresu osoby oprávnenej rokovať vo veciach technických za objednávateľa. Kontaktné osoby a ich e-mailové adresy sú uvedené v čl. I tejto dohody. Pre vylúčenie pochybností platí, že pri zmene kontaktných osôb účastníkov dohody nie je potrebné uzatvorenie dodatku k tejto dohode.
3.3.  Objednávka na dodávku zariadení musí okrem náležitostí podľa bodu 3.2 obsahovať:

a) špecifikáciu a množstvo koncových zariadení s uvedením požadovaného paušálneho účastníckeho programu k dodaným koncovým zariadeniam,
b) termín dodania zariadení, ak je neskorší ako lehota dodania určená v Prílohe č. 1 tejto dohody,
c) kontaktné údaje osoby, oprávnenej prevziať koncové zariadenia za objednávateľa.

3.4. Dokladom o dodávke zariadení bude preberací protokol, ktorý podpíše za objednávateľa osoba, uvedená v objednávke. Preberací protokol bude obsahovať označenie účastníkov dohody, označenie a špecifikáciu dodaného zariadenia, miesto a dátum dodania a dátum podpisu preberacieho protokolu.


Čl. IV
Povinnosti poskytovateľa

4.1. Pri plnení predmetu dohody sa poskytovateľ zaväzuje postupovať s odbornou starostlivosťou, je povinný bez zbytočného odkladu oznamovať objednávateľovi všetky skutočnosti súvisiace s plnením predmetu dohody a bezodkladne, najneskôr však do 3 pracovných dní, informovať e-mailom objednávateľa o trvalých alebo dočasných zmenách kontaktných osôb, uvedených v čl. I tejto dohody. 

4.2. Poskytovateľ je povinný zabezpečiť plnenie predmetu dohody v potrebnej kvalite, v požadovanom čase a v požadovanom rozsahu, za podmienok podľa tejto dohody. Objednávateľ nie je povinný plnenie poskytnuté na základe tejto dohody prevziať a uhradiť poskytovateľovi dohodnutú zmluvnú cenu, ak plnenie nezodpovedá požiadavkám, podmienkam alebo parametrom podľa tejto dohody.

4.3.  Poskytovateľ je povinný bezodkladne informovať objednávateľa v dostatočnom predstihu o plánovaných a bezodkladne o neplánovaných výlukách alebo výpadkoch mobilných hlasových  a dátových služieb, služby SMS Gateway, online portálu na správu SIM kariet a profilov, ako aj o každej neplánovanej udalosti súvisiacej s prevádzkou centralizovaného SIP Trunk riešenia , a to na e-mailovú adresu osoby oprávnenej rokovať vo veciach technických za objednávateľa.

4.4. Poskytovateľ sa zaväzuje bezodkladne po nadobudnutí účinnosti tejto dohody, najneskôr však do 30 kalendárnych dní, zriadiť pre objednávateľa hlasovú virtuálnu privátnu sieť (ďalej len „HVPS“) a zaradiť do nej všetky existujúce SIM karty a eSIM karty objednávateľa. Poskytovateľ sa zároveň zaväzuje zaradiť do HVPS aj ďalšie nové SIM karty a eSIM karty podľa požiadaviek objednávateľa, dodané v súlade s touto dohodou. Poskytovateľ je povinný na základe požiadavky objednávateľa počas trvania tejto dohody vykonať zmenu poskytovaných služieb v súlade s prílohou č. 1, vrátane zmeny počtu jednotlivých SIM kariet a eSIM kariet priradených k jednotlivým paušálnym účastníckym programom. Poskytovateľ je povinný na základe požiadaviek objednávateľa vykonať zmenu paušálneho účastníckeho programu na ktorejkoľvek SIM karte a eSIM karte, a to aj opakovane. Zmena paušálneho účastníckeho programu sa vykoná od nasledujúceho mesiaca po mesiaci, v ktorom bola požiadavka doručená poskytovateľovi, ak sa účastníci dohody nedohodnú inak.

4.5. Poskytovateľ za zaväzuje bezplatne zabezpečiť prenos všetkých existujúcich telefónnych čísiel objednávateľa do siete poskytovateľa, vrátane geografických, negeografických a skrátených telefónnych čísel, s minimalizáciou prerušenia poskytovaných elektronických komunikačných služieb a za podmienok uvedených v Prílohe č. 1. Poskytovateľ je zároveň povinný zabezpečiť zaslanie SMS správ o zmene mobilného operátora na všetky existujúce účastnícke čísla objednávateľa a hlasovú správu pre volajúcich na tieto čísla.
4.6. Poskytovateľ vyhlasuje, že má všetky potrebné oprávnenia na uzavretie a plnenie tejto dohody. V prípade, že k riadnemu plneniu tejto dohody bude potrebné v budúcnosti získať akékoľvek ďalšie oprávnenie, je poskytovateľ povinný ho získať bez zbytočného odkladu.

4.7. Poskytovateľ sa zaväzuje, že počas celej doby trvania dohody bude zabezpečovať pokrytie mobilnými hlasovými a dátovými službami najmenej v rozsahu a kvalite určenej v Prílohe č. 1. 

4.8. Poskytovateľ vyhlasuje, že má všetky technické a finančné prostriedky a personálne kapacity potrebné na riadne splnenie záväzkov prijatých v tejto dohode. Ak sa preukáže, že poskytovateľ niektorým potrebným oprávnením nedisponuje, je povinný ho bez zbytočného odkladu získať. Rovnako je povinný bez zbytočného odkladu zabezpečiť chýbajúce technické alebo finančné prostriedky a personálne kapacity potrebné na riadne plnenie predmetu dohody. Dodatočným získaním oprávnenia alebo zabezpečením chýbajúcich prostriedkov alebo kapacít nie sú dotknuté nároky objednávateľa vzniknuté v dôsledku porušenia povinností poskytovateľa podľa tejto dohody. 

4.9. Poskytovateľ sa zaväzuje zabezpečovať bezplatný záručný servis dodaných zariadení za podmienok uvedených v čl. IX tejto dohody a v Prílohe č. 1.

4.10. Poskytovateľ je povinný na požiadanie objednávateľa poskytovať objednávateľovi informácie a potrebnú súčinnosť súvisiacu s používaním zariadení, ich aktiváciou a konfiguráciou, ako aj s používaním elektronických komunikačných služieb, služby SMS Gateway, SIP Trunk riešenia  a ostatných súvisiacich služieb podľa tejto dohody.

4.11. Objednávateľ podľa § 113 zákona č. 452/2021 Z. z. o elektronických komunikáciách v znení neskorších predpisov nesúhlasí so zverejnením telefónnych čísel pridelených objednávateľovi na základe tejto dohody alebo prenesených podľa bodu 4.5 tohto článku v telefónnom zozname ani s poskytovaním informačných služieb o týchto telefónnych číslach. Objednávateľ zároveň nesúhlasí s poskytnutím alebo použitím týchto telefónnych čísiel na marketingové a obdobné účely. Poskytovateľ sa zaväzuje požiadavku objednávateľa v plnom rozsahu akceptovať.

4.12. Poskytovateľ sa zaväzuje zriadiť a počas celej doby trvania tejto dohody prevádzkovať pre objednávateľa službu SMS Gateway v súlade s požiadavkami uvedenými v Prílohe č. 1. 

4.13. Poskytovateľ sa zaväzuje zriadiť a počas celej doby trvania tejto dohody prevádzkovať centralizované SIP Trunk riešenie ukončené v dvoch geograficky oddelených dátových centrách objednávateľa v Bratislave, a to v súlade s požiadavkami uvedenými v Prílohe č. 1. 

4.14. Poskytovateľ je povinný pred realizáciou zmeny operátora predložiť objednávateľovi dokument obsahujúci návrh technického riešenia, harmonogram plnenia a postup realizácie zmien pri prechode poskytovania služieb od súčasného operátora k poskytovateľovi, a to v súlade s požiadavkami uvedenými v Prílohe č. 1. 


Čl. V
Povinnosti objednávateľa

5.1. Objednávateľ sa zaväzuje poskytovať poskytovateľovi nevyhnutnú súčinnosť potrebnú na riadne a včasné plnenie predmetu dohody.

5.2. Objednávateľ je povinný včas oznamovať poskytovateľovi skutočnosti zásadného významu a bezodkladne, najneskôr však do 3 pracovných dní, e-mailom informovať poskytovateľa o trvalých alebo dočasných zmenách kontaktných osôb, uvedených v čl. I tejto dohody.

5.3. Objednávateľ sa zaväzuje uhrádzať poskytovateľovi za riadne a včas poskytnuté služby podľa tejto dohody dohodnutú cenu, a to v súlade a za podmienok podľa čl. VI tejto dohody.


Čl. VI  
Cena predmetu dohody a platobné podmienky

6.1. Účastníci dohody sa v súlade so zákonom č. 18/1996 Z. z. o cenách v znení neskorších  predpisov dohodli na cenách poskytovaných služieb a zariadení tak, ako je uvedené v prílohe č. 2 tejto dohody – Cenová špecifikácia. 

6.2. Celková cena za plnenie predmetu dohody:
Cena bez DPH 		.............. eur 
Sadzba DPH  23%
DPH				.............. eur
Cena vrátane DPH		.............. eur 
(slovom ............................................ eur .................... centov), 
pričom celkovou cenou sa rozumie sumár všetkých peňažných plnení, ktoré budú uhradené objednávateľom poskytovateľovi v súlade s touto dohodou. Objednávateľ pritom nie je povinný vyčerpať celý finančný objem uvedený v tomto ustanovení dohody a je len na objednávateľovi, aké jednotlivé plnenia tvoriace predmet tejto dohody a v akom rozsahu si u poskytovateľa objedná podľa svojich aktuálnych potrieb. 
V prípade, že poskytovateľ nie je platiteľom DPH, uvedie len cenu celkom, t. j. cenu vrátane DPH a informáciu, že nie je platiteľom DPH. 
Ak sa poskytovateľ, ktorý v čase uzatvorenia tejto dohody nie je platiteľom DPH, stane platiteľom DPH počas plnenia predmetu dohody, celková cena za plnenie podľa tohto bodu vrátane jednotkových cien, sa bude považovať za cenu vrátane DPH, a to odo dňa vzniku povinnosti poskytovateľa odviesť DPH.

6.3. DPH za plnenie predmetu dohody bude poskytovateľ fakturovať vo výške podľa všeobecne záväzných právnych predpisov platných v čase poskytnutia zdaniteľného plnenia. V prípade zmeny výšky sadzby DPH sa nevyžaduje úprava formou dodatku k tejto dohode, ale poskytovateľ bude automaticky účtovať výšku sadzby DPH platnej v čase poskytnutia zdaniteľného plnenia.

6.4. Cena za plnenie predmetu dohody je zhodná s cenou z ponuky úspešného uchádzača, ktorého ponuku prijal objednávateľ  v zmysle zákona o verejnom obstarávaní a zahrňuje všetky náklady poskytovateľa spojené s riadnym plnením predmetu dohody, vrátane nákladov na dopravu, a to v rozsahu jednotkových cien a poplatkov uvedených v Prílohe č. 2 – Cenová špecifikácia. 

6.5. Poskytovateľ  je oprávnený fakturovať cenu za plnenie predmetu dohody mesačne, a to formou samostatnej súhrnnej elektronickej faktúry za plnenia v príslušnom kalendárnom mesiaci a samostatnou faktúrou za dodané koncové mobilné zariadenia s príslušenstvom a dátové zariadenia dodané v príslušnom kalendárnom mesiaci na základe objednávky objednávateľa. Prílohou faktúry za dodané koncové mobilné zariadenia s príslušenstvom a dátové zariadenia budú preberacie protokoly vyhotovené podľa čl. III bod 3.4. dohody.

6.6. Poskytovateľ je povinný vyhotoviť faktúru najneskôr do piateho pracovného dňa mesiaca, nasledujúceho po kalendárnom mesiaci, v ktorom boli príslušné plnenia poskytnuté alebo koncové mobilné zariadenia s príslušenstvom a dátové zariadenia dodané a faktúru doručiť objednávateľovi elektronicky na e-mailovú adresu: fakturyPC@vszp.sk, vo Splatnosť faktúry je 30 kalendárnych dní odo dňa jej doručenia objednávateľovi.

6.7. Faktúra poskytovateľa musí byť vyhotovená v súlade s platnými právnymi predpismi a touto dohodou. V prípade, že poskytovateľ predloží objednávateľovi nesprávnu alebo neúplnú faktúru, je objednávateľ oprávnený vrátiť faktúru v lehote splatnosti poskytovateľovi na opravu, pričom prestane plynúť lehota splatnosti faktúry a nová lehota začne plynúť dňom doručenia opravenej faktúry objednávateľovi na e-mailovú adresu: fakturyPC@vszp.sk. 

6.8. V prípade dodania mobilných telefónov, ktoré sú vyrobené alebo prispôsobené na použitie v spojení s licencovanou sieťou a fungujú na stanovených frekvenciách bez ohľadu na to, či majú alebo nemajú iné využitie, a z toho vyplývajúceho uplatnenia prenosu daňovej povinnosti podľa  § 69 ods. 12 písm. h) zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“), poskytovateľ – platiteľ DPH vyhotoví faktúru bez DPH, uvedie v nej text „prenesenie daňovej povinnosti“ a objednávateľ si dodané a fakturované služby samozdaní. Poskytovateľ sa v takom prípade zaväzuje doručiť faktúru objednávateľovi najneskôr do 15. dňa odo dňa protokolárneho odovzdania a prevzatia dotknutého plnenia predmetu dohody. V prípade vrátenia faktúry s prenesením daňovej povinnosti objednávateľom poskytovateľovi, doručí poskytovateľ opravenú faktúru objednávateľovi najneskôr do 20. dňa mesiaca, nasledujúceho po mesiaci, v ktorom bol dotknutý predmet dohody protokolárne odovzdaný a prevzatý.

6.9. Účastníci dohody sa zároveň dohodli, že poskytovateľ bude mesačne zasielať objednávateľovi na e-mailovú adresu osoby oprávnenej rokovať vo veciach technických za objednávateľa informatívnu súhrnnú elektronickú faktúru na všetky telefónne čísla a poskytnuté plnenia. Faktúra bude obsahovať jednotlivé položky v členení podľa používaných SIM kariet a dátových zariadení. K informatívnej elektronickej súhrnnej faktúre sa poskytovateľ zaväzuje priložiť podrobný elektronický výpis hovorov a správ za príslušné fakturačné obdobie (kalendárny mesiac) v členení podľa jednotlivých telefónnych čísel SIM kariet a eSIM kariet vo formáte PDF.

6.10. Ak je poskytovateľ registrovaný ako platiteľ DPH v Slovenskej republike, cena za predmet dohody bude uhradená iba na bankový účet, ktorý je zverejnený v zozname bankových účtov zverejnenom na webovom sídle finančného riaditeľstva. Poskytovateľ je povinný ihneď písomne informovať objednávateľa o každej zmene tohto bankového účtu. Ak poskytovateľ, ktorý je platiteľom DPH, nesplní povinnosť podľa § 6 ods. 1, 2 a 3 a § 85kk zákona o DPH, objednávateľ je oprávnený postupovať v zmysle ustanovenia § 69c ods. 1 zákona o DPH, t. j. uhradiť sumu vo výške DPH alebo jej časť uvedenú vo faktúre poskytovateľa na číslo účtu správcu dane vedeného pre poskytovateľa podľa § 67 zákona                     č. 563/2009 Z. z. o správe daní (daňový poriadok) a o zmene a doplnení niektorých zákonov, pričom objednávateľ nie je v omeškaní, ak z tohto dôvodu neplní, čo mu ukladá dohoda. Poskytovateľ v takom prípade nemá nárok na úhradu príslušnej časti faktúry zodpovedajúcej výške DPH, na úroky z omeškania ani akékoľvek iné sankcie súvisiace s neuhradenou príslušnou časťou faktúry.

6.11. Účastníci dohody sa dohodli, že počnúc dňom 1.1.2027 sa fakturácia plnení podľa tejto dohody, ak sa na ne vzťahuje zákon č. 222/2004 Z. z. o dani z pridanej hodnoty v z. n. p., bude uskutočňovať výlučne formou elektronickej faktúry prostredníctvom medzinárodnej siete Peppol v štruktúrovanom formáte XML (v súlade s európskou normou EN 16931 a Peppol BIS Billing 3.0). Objednávateľ sa zaväzuje tieto faktúry v sieti podľa predchádzajúcej vety prijímať na svojom Peppol ID: 0245:SK2022027040. Faktúra doručená iným spôsobom po spustení služby doručovania faktúr prostredníctvom siete Peppol (napr. poštou alebo e-mailom v PDF) sa nebude považovať za riadne doručenú, a teda doručením faktúry podľa tejto vety nezačína plynúť lehota splatnosti.

Čl. VII
Spracúvanie a ochrana osobných údajov, mlčanlivosť a ochrana dôverných informácií
        
7.1. Osobné údaje kontaktných osôb a osôb podieľajúcich sa na plnení predmetu tejto dohody budú spracúvané za účelom plnenia tejto dohody, pričom účastníci dohody vyhlasujú, že sú oprávnené tieto osobné údaje poskytnúť druhému účastníkovi dohody. Každý účastník dohody je v súvislosti s plnením tejto dohody samostatným a nezávislým prevádzkovateľom osobných údajov. Účastníci dohody sa zaväzujú, že pri plnení tejto dohody budú spracúvať osobné údaje dotknutých osôb v súlade so všeobecne záväznými právnymi predpismi v oblasti ochrany osobných údajov, a to najmä s Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES v platnom znení (GDPR) a zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (zákon o ochrane osobných údajov), a splnia voči týmto fyzickým osobám všetky povinnosti vyplývajúce zo všeobecne záväzných právnych predpisov v oblasti ochrany osobných údajov,  najmä, nie však výlučne všetky informačné povinnosti. Účastníci dohody sa zaväzujú, že v prípade bezpečnostných incidentov súvisiacich s plnením tejto dohody a/alebo uplatnenia práv dotknutých osôb v súvislosti s plnením tejto dohody si poskytnú notifikáciu a primeranú vzájomnú súčinnosť prostredníctvom zodpovedných osôb na ochranu osobných údajov.
7.2. Poskytovateľ berie na vedomie, že v rámci plnenia tejto dohody získa alebo môže získať on alebo jeho zamestnanci, či zmluvní partneri prístup k dôverným informáciám objednávateľa alebo tretích osôb.
7.3. V súvislosti s realizáciou predmetu dohody si účastníci dohody navzájom budú vymieňať dôverné informácie, ktoré môžu byť druhým účastníkom dohody používané výlučne pre činnosti súvisiace s plnením predmetu tejto dohody. 

7.4. Za dôverné informácie sa podľa tejto dohody považujú všetky skutočnosti povahy obchodnej, právnej, prevádzkovej, technickej, dokumentárnej, informatívnej a inej, akokoľvek súvisiacej s účastníkom dohody, ktoré sa dostanú do dispozície druhého účastníka dohody, alebo ak druhý účastník dohody získa vedomosť o ich obsahu. 

7.5. Účastníci dohody sa zaväzujú zachovávať mlčanlivosť o dôverných informáciách a zaväzujú sa, že prijmú všetky rozumné opatrenia na ochranu dôverných informácií a tieto dôverné informácie budú chrániť minimálne v takom rozsahu, v akom chránia vlastné dôverné informácie. 

7.6. Účastníci dohody sa zaväzujú, že písomnosti (vrátane písomností v elektronickej podobe), obsahujúce dôverné informácie, ktoré jeden účastník dohody poskytuje druhému účastníkovi dohody, nebudú bez výslovného súhlasu druhého účastníka dohody kopírovať, ani žiadnym iným spôsobom rozmnožovať a kedykoľvek ich na požiadanie vrátia druhému účastníkovi dohody, vrátane všetkých kópií alebo opisov, alebo ich na základe požiadavky druhého účastníka dohody preukázateľne zlikvidujú, vrátane všetkých kópií alebo opisov. 

7.7. Účastníci dohody sa zaväzujú, že kedykoľvek na základe žiadosti druhého účastníka dohody preukázateľne zlikvidujú všetky písomnosti (vrátane písomností v elektronickej podobe) ňou alebo osobami na jej druhej strane vytvorené, ktoré obsahujú dôverné informácie, ktoré jej boli poskytnuté druhým účastníkom dohody. 

7.8. Účastníci dohody sa zaväzujú, že bez písomného súhlasu druhého účastníka dohody neposkytnú dôverné informácie v žiadnej forme tretím osobám, s výnimkou tých svojich zamestnancov, zástupcov, subdodávateľov alebo ďalších osôb v obdobnom postavení (ďalej len „oprávnené osoby“), ktoré s nimi potrebujú byť oboznámené, aby mohol byť plnený predmet dohody. 

7.9. Účastníci dohody sa zaväzujú zabezpečiť, že ich oprávnené osoby budú zachovávať mlčanlivosť vo vzťahu k dôverným informáciám. Pokiaľ poruší oprávnená osoba ktoréhokoľvek účastníka dohody povinnosť mlčanlivosti vo vzťahu k dôverným informáciám, považuje sa to za porušenie mlčanlivosti tohto účastníka dohody. 

7.10. Poskytovateľ sa zaväzuje, že zabezpečí dostatočné poučenie pre všetky osoby, ktoré sa budú zúčastňovať na plnení predmetu tejto dohody, o podstate dôvernej informácie v zmysle tejto dohody a príslušných právnych predpisov a nevyhnutnosti ich ochrany a zachovania mlčanlivosti v súlade s touto dohodou. Splnenie tejto povinnosti je poskytovateľ povinný preukázať na požiadanie objednávateľa. 

7.11. Povinnosť mlčanlivosti sa nevzťahuje na informácie,
a) ktoré sú alebo sa stanú všeobecne známymi alebo verejne dostupnými inak, ako porušením povinností vyplývajúcich z tejto dohody,
b) ktoré prijímajúca strana doloží ako informácie ňou legálne vlastnené v čase ich poskytnutia alebo ktoré boli prijímajúcou stranou nezávisle odvodené a vytvorené bez využitia dôvernej informácie, ktorú táto dostala od poskytujúcej strany,
c) ktoré prijímajúca strana doloží ako informácie získané zákonnou cestou od tretej strany, ktorá ich legitímne získala alebo vyvinula, a ktorá nemá žiadnu povinnosť, ktorá by obmedzovala ich zverejňovanie,
d) ktorých zverejnenie je vyžadované všeobecne záväzným právnym predpisom, vrátane povinnosti objednávateľa zverejniť túto dohodu v Centrálnom registri zmlúv, alebo nariadené rozhodnutím súdu, prokuratúry alebo iného oprávneného orgánu verejnej moci,
e) na ktorých poskytnutie tretej strane dala poskytujúca strana strane prijímajúcej vopred písomný súhlas.

						
Čl. VIII
Náhrada škody, pokuty a sankcie

8.1. Ak poruší jeden z účastníkov dohody povinnosť vyplývajúcu z tejto dohody, vrátane povinnosti mlčanlivosti podľa čl. VII. a nejde o okolnosť vylučujúcu zodpovednosť, vzniká poškodenému účastníkovi dohody nárok na náhradu preukázateľne vzniknutej škody. Právo na zaplatenie zmluvnej pokuty  tým nie je dotknuté.

8.2. Nárok na náhradu škody nevznikne v rozsahu, v akom bolo nesplnenie povinností spôsobené konaním alebo opomenutím poškodeného účastníka dohody alebo neposkytnutím súčinnosti, ktorú bol poškodený účastník dohody povinný poskytnúť.

8.3. Ak nie je v tejto dohode uvedené inak, v prípade opakovaného porušenia rovnakej povinnosti poskytovateľa podľa tejto dohody je objednávateľ oprávnený uplatniť si voči poskytovateľovi zmluvnú pokutu vo výške 0,05% z  ceny celkom za predmet dohody vrátane DPH, uvedenej v čl. VI bod 6.2. tejto dohody, a to za každé jednotlivé opakované porušenie. Za opakované porušenie povinnosti sa považuje druhé a každé ďalšie porušenie rovnakej povinnosti počas trvania tejto dohody, ak objednávateľ poskytovateľa na predchádzajúce porušenie písomne upozornil.

8.4. V prípade, ak objednávateľ mešká so zaplatením riadne vystavenej a doručenej faktúry poskytovateľa, poskytovateľ je oprávnený účtovať objednávateľovi úroky z omeškania podľa príslušných ustanovení Obchodného zákonníka v platnom znení.

8.5. Uplatnením zmluvnej pokuty podľa tejto dohody nie je dotknuté právo poškodeného účastníka dohody na náhradu škody v celom rozsahu bez ohľadu na výšku uplatnenej zmluvnej pokuty. Uplatnením úroku z omeškania nie je dotknuté právo veriteľa na náhradu škody spôsobenej omeškaním s peňažným plnením v rozsahu, v akom táto škoda nie je krytá úrokom z omeškania. Ak sú splnené podmienky na uplatnenie viacerých zmluvných pokút alebo iných sankcií podľa tejto dohody, objednávateľ je oprávnený uplatniť ich súbežne. 

8.6. Objednávateľ má právo na náhradu škody vzniknutej z povinnosti podať dodatočné daňové priznanie k dani z pridanej hodnoty a dodatočného kontrolného výkazu k dani z pridanej hodnoty, ktorá preukázateľne vznikla oneskoreným doručením faktúry vystavenej s „prenesením daňovej povinnosti“ v zmysle § 69 ods. 12, písm. h až j) zákona o DPH (t. j. po 18. dni nasledujúceho mesiaca po mesiaci, v ktorom bolo uskutočnené zdaniteľné plnenie, ktoré je predmetom fakturácie v prípade riadnej faktúry, resp. po 20. dni nasledujúceho mesiaca po mesiaci, v ktorom bolo uskutočnené zdaniteľné plnenie, ktoré je predmetom fakturácie v prípade opravnej faktúry).

8.7. Objednávateľ má právo na náhradu škody, preukázateľne vzniknutej nesplnením vlastnej daňovej povinnosti poskytovateľa, platiteľa DPH, v zmysle § 78 zákona  o DPH. Objednávateľ má zároveň právo uplatniť u poskytovateľa trovy konania, ktoré mu vzniknú v konaní s príslušným daňovým úradom podľa § 69b zákona o DPH a z podania dodatočného daňového priznania k dani z pridanej hodnoty a dodatočného kontrolného výkazu k dani z pridanej hodnoty.

8.8. Objednávateľ je oprávnený jednostranne započítať svoje pohľadávky voči poskytovateľovi, ktoré mu vznikli z dôvodu uplatnenia ručenia za daň voči objednávateľovi v zmysle § 69b zákona o DPH, vrátane trov konania, ktoré mu vznikli v konaní s príslušným daňovým úradom a pohľadávky vzniknuté z dôvodu dlžného poistného na zdravotné poistenie.

8.9. Objednávateľ je oprávnený uplatniť si náhradu škody, pokuty a sankcie kedykoľvek v priebehu plnenia predmetu dohody, ako aj po zániku tejto dohody v prípade, ak porušenie zmluvných podmienok stanovených touto dohodou zistí po zániku tohto zmluvného vzťahu. 

8.10. Poskytovateľ dáva súhlas objednávateľovi na jednostranné započítanie akýchkoľvek splatných aj nesplatných pohľadávok objednávateľa voči všetkým splatným aj nesplatným pohľadávkam  poskytovateľa (vrátane nároku objednávateľa z titulu zmluvných pokút voči poskytovateľovi), pričom poskytovateľ nie je oprávnený započítať svoje pohľadávky voči pohľadávkam objednávateľa, bez jeho predchádzajúceho písomného súhlasu.

8.11. Ak nie je splnená povinnosť podľa § 11 ods. 2 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“) alebo ak je partner verejného sektora v omeškaní so splnením povinnosti podľa § 10 ods. 2 tretej vety zákona o registri partnerov verejného sektora, nie je objednávateľ v omeškaní, ak z tohto dôvodu neplní, čo mu ukladá táto dohoda.

8.12. Ak objednávateľ nevyužije zákonné právo v prípadoch uvedených v zákone o registri partnerov verejného sektora,  a to odstúpiť od tejto dohody v zmysle § 15 ods. 1 zákona o registri partnerov verejného sektora, má objednávateľ právo na zaplatenie zmluvnej pokuty od poskytovateľa vo výške 5 000,00 eur.

8.13. Poskytovateľ vyhlasuje (ak sa na neho takáto zákonná povinnosť vzťahuje), že nie je osobou podľa  § 11 ods. 1 písm. c) a d) zákona o verejnom obstarávaní. V prípade, ak sa toto vyhlásenie ukáže ako nepravdivé, objednávateľ je oprávnený od dohody odstúpiť, a poskytovateľ je povinný nahradiť objednávateľovi škodu, ktorá mu tým vznikla.

8.14. Ak poskytovateľ poruší ktorúkoľvek svoju zmluvnú povinnosť uvedenú v Čl. 8 bode 8.2 prílohy č. 4 tejto dohody, vznikne objednávateľovi právo uplatniť si u poskytovateľa zmluvnú pokutu v sume 1 000,00 eur za každý jednotlivý prípad porušenia takej povinnosti.  


Čl. IX
Zodpovednosť za vady 

9.1. Poskytovateľ zodpovedá za to, že dodané zariadenia budú nové, riadne zabalené a vybavené na prepravu a v čase ich odovzdania a prevzatia budú mať vlastnosti a vyhotovenie požadované objednávateľom a špecifikované v tejto dohode a jej prílohách. 

9.2. Poskytovateľ poskytuje záručnú lehotu na zariadenia v trvaní 24 mesiacov. Záručná doba začína plynúť dňom protokolárneho prevzatia príslušného zariadenia podľa čl. III bod 3.4. dohody. V prípade oprávnenej reklamácie sa záručná doba predlžuje o čas, počas ktorého objednávateľ nemohol zariadenie z dôvodu vady používať.

9.3. Poskytovateľ zodpovedá za vady, ktoré má zariadenie v čase prechodu nebezpečenstva škody na objednávateľa, aj keď sa vada prejaví neskôr, ako aj za vady, ktoré sa vyskytnú počas záručnej doby. Objednávateľ oznámi zistenú vadu poskytovateľovi bez zbytočného odkladu, a to prostredníctvom elektronického systému poskytovateľa určeného na uplatnenie reklamácie alebo elektronicky na e-mailovú adresu: ...................... Oznámenie o vade musí obsahovať najmä (i) číslo príslušnej objednávky a (ii) opis vady alebo spôsobu, akým sa vada prejavuje. V prípade oznámenia vady e-mailom je poskytovateľ povinný potvrdiť prijatie oznámenia o vade do piatich pracovných dní odo dňa jeho doručenia na e-mailovú adresu, z ktorej bolo oznámenie odoslané, prípadne na inú e-mailovú adresu uvedenú objednávateľom v oznámení. Ak poskytovateľ prijatie oznámenia v uvedenej lehote nepotvrdí, márnym uplynutím tejto lehoty sa oznámenie o vade považuje za riadne doručené a jeho prijatie za potvrdené. Objednávateľ je oprávnený uplatniť nároky z vád podľa § 436 až 441 Obchodného zákonníka.

9.4. Poskytovateľ zodpovedá za to, že služby budú poskytované riadne, včas a bez vád, v súlade s platnými právnymi predpismi, touto dohodou a technickými a prevádzkovými požiadavkami uvedenými v tejto dohode. Objednávateľ oznámi zistenú vadu alebo poruchu poskytovateľovi bezodkladne, a to prostredníctvom elektronického systému poskytovateľa, na e-mailovú adresu:....................... alebo na inú e-mailovú adresu určenú poskytovateľom na hlásenie vád a porúch alebo telefonicky na kontaktné telefónne číslo určené poskytovateľom na hlásenie vád a porúch. V prípade oznámenia vady alebo poruchy e-mailom je poskytovateľ povinný potvrdiť prijatie oznámenia bezodkladne, najneskôr do jednej hodiny od jeho doručenia. Ak poskytovateľ prijatie oznámenia v uvedenej lehote nepotvrdí, márnym uplynutím tejto lehoty sa oznámenie považuje za riadne doručené a jeho prijatie za potvrdené.

9.5. Poskytovateľ je povinný odstrániť vadu zariadenia najneskôr v lehote 14 dní odo dňa jeho prevzatia poskytovateľom, ak sa účastníci dohody nedohodnú inak. Poskytovateľ zabezpečí prevzatie reklamovaného zariadenia a jeho následné doručenie objednávateľovi. Počas vykonávania záručného servisu je poskytovateľ povinný bezplatne poskytnúť objednávateľovi náhradné zariadenie s porovnateľnými technickými parametrami. 

9.6 Poskytovateľ je povinný odstraňovať vady a poruchy služieb v súlade s požiadavkami, podmienkami a parametrami určenými touto dohodou, najmä s príslušnými SLA parametrami uvedenými v Prílohe č.1. Ak lehota na začatie alebo odstránenie vady alebo poruchy nie je touto dohodou osobitne určená, poskytovateľ je povinný začať s jej odstraňovaním bezodkladne po jej oznámení a odstrániť ju v primeranej lehote vzhľadom na povahu a závažnosť vady alebo poruchy. Ak vadu alebo poruchu nemožno odstrániť bezodkladne, poskytovateľ je povinný informovať objednávateľa o dôvode, predpokladanom termíne jej odstránenia a možnostiach dočasného náhradného riešenia.

9.7. Ak sa poskytovateľ dostane do omeškania s odstránením vád zariadenia alebo inej vady, ktorú môže odstrániť aj tretia osoba, objednávateľ je po predchádzajúcom upozornení  poskytovateľa oprávnený zabezpečiť jej odstránenie sám alebo prostredníctvom tretej osoby na náklady poskytovateľa.

9.8. Ak je vada zariadenia neodstrániteľná alebo ju poskytovateľ neodstráni v lehote podľa tejto dohody, poskytovateľ je povinný bezodkladne dodať objednávateľovi nové zariadenie rovnakého typu alebo ak to nie je možné, zariadenie s rovnakými alebo lepšími technickými parametrami, a to bez zvýšenia ceny.

9.9. Vlastnícke právo k zariadeniu a nebezpečenstvo škody na ňom prechádzajú na objednávateľa jeho protokolárnym odovzdaním a prevzatím tovaru podľa čl. III bod 3.4. dohody.


Čl. X
Protikorupčné ustanovenia

10.1. Účastníci dohody sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením tejto dohody, ktoré by spôsobilo, že by účastníci dohody alebo osoby ovládané účastníkmi dohody porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy. 

10.2. Účastníci dohody sa zaväzujú, že neponúknu, neposkytnú, ani sa nezaviažu poskytnúť žiadnemu zamestnancovi, zástupcovi alebo tretej strane konajúcej v mene druhého účastníka dohody, a rovnako neprijmú, ani sa nezaviažu prijať od žiadneho zamestnanca, zástupcu alebo tretej strany konajúcej v mene druhého účastníka dohody žiadny dar, ani inú výhodu, či peňažnú alebo inú, v súvislosti s dojednávaním, uzatváraním alebo plnením tejto dohody v rozpore s Etickým kódexom objednávateľa (ďalej len „Etický kódex“), zverejneným na webovom sídle objednávateľa www.vszp.sk.

10.3. Účastníci dohody sa zaväzujú bezodkladne informovať druhého účastníka dohody, pokiaľ si budú vedomé alebo budú mať konkrétne podozrenie na korupciu pri dojednávaní, uzatváraní alebo pri plnení tejto dohody.

10.4. V prípade, že akýkoľvek dar alebo výhoda v súvislosti s dojednávaním, uzatváraním alebo plnením tejto dohody je poskytnutý účastníkovi dohody alebo zástupcovi účastníka dohody v rozpore s týmto článkom, môže účastník dohody od tejto dohody odstúpiť.

10.5. Účastníci dohody sa zaväzujú dodržiavať apolitickosť vo vzájomnom postupe pri uzatváraní dohody a základné morálne a etické hodnoty ustanovené v obsahu Etického kódexu. V prípade nedodržiavania stanovených apolitických, morálnych a etických hodnôt je ktorýkoľvek z účastníkov dohody oprávnený od tejto dohody odstúpiť.






Čl. XI
Osobitné ustanovenia 

11.1. Poskytovateľ je oprávnený plniť predmet dohody aj prostredníctvom subdodávateľov, ktorí musia spĺňať podmienky pre realizáciu predmetu dohody, týkajúce sa osobného postavenia v rozsahu, v akom bolo ich splnenie vyžadované od poskytovateľa a neexistujú u nich dôvody na vylúčenie podľa § 40 ods. 6 písm. a) až g) a ods. 7 a 8 zákona o verejnom obstarávaní, v súlade s § 41 zákona o verejnom obstarávaní. V prípade realizácie predmetu dohody prostredníctvom subdodávateľov zodpovedá poskytovateľ objednávateľovi tak, ako keby plnil predmet dohody sám. Objednávateľ je oprávnený od tejto dohody odstúpiť, ak zistí, že poskytovateľ zabezpečuje realizáciu predmetu dohody prostredníctvom subdodávateľa, ktorý nespĺňa podmienky podľa § 41 zákona o verejnom obstarávaní, čím nie je dotknutý nárok objednávateľa na náhradu škody z tohto dôvodu vzniknutej. Zoznam subdodávateľov je uvedený v prílohe č. 3 tejto dohody – Zoznam subdodávateľov.

11.2. V prípade, že niektorý zo subdodávateľov nie je v okamihu podpísania tejto dohody známy a vstúpi do procesu v priebehu plnenia predmetu tejto dohody, resp. sa zmení niektorý zo subdodávateľov počas plnenia tejto dohody, alebo sa zmenia údaje, týkajúce sa konkrétneho subdodávateľa, musí byť táto zmena odsúhlasená účastníkmi dohody formou písomného dodatku k tejto dohode. O každej zmene je poskytovateľ povinný bezodkladne - najneskôr do 7 kalendárnych dní - písomne informovať objednávateľa, pričom je povinný zároveň predložiť objednávateľovi čestné prehlásenie, že subdodávateľ, ktorého sa zmena týka, spĺňa podmienky pre plnenie predmetu tejto dohody. Ak poskytovateľ tento záväzok nedodrží, považuje sa to za závažné porušenie dohody a poskytovateľ je povinný zaplatiť objednávateľovi zmluvnú pokutu vo výške 20 % z ceny celkom za realizáciu predmetu dohody vrátane DPH, uvedenej v čl. VI bod 6.2. tejto dohody. Objednávateľ je oprávnený zmluvnú pokutu jednostranne započítať a z tohto dôvodu krátiť dohodnutú cenu podľa tejto dohody. 

11.3. Poskytovateľ sa zaväzuje pri plnení tejto dohody používať iba takých subdodávateľov, ktorí sú riadne zapísaní v registri partnerov verejného sektora, ak sa na nich takáto povinnosť vzťahuje.

11.4. Poskytovateľ nie je oprávnený postúpiť akékoľvek práva a pohľadávky vyplývajúce z tejto dohody na tretie osoby bez predchádzajúceho písomného súhlasu objednávateľa. Právny úkon, ktorým budú práva a pohľadávky postúpené v rozpore s týmto bodom, bude neplatný.

11.5. Účastníci dohody sa dohodli, že písomnosti podľa tejto dohody sa doručujú osobne, poštou, kuriérskou službou alebo e-mailom. Každý z účastníkov dohody je povinný písomne informovať druhého účastníka dohody o akejkoľvek zmene adresy, e-mailu, alebo kontaktných údajov. Písomnosti doručované poštou a kuriérskou službou sa doručujú na adresu sídla účastníkov dohody. Písomnosti doručované osobne sa považujú za doručené v deň ich prevzatia, alebo dňom kedy adresát odoprel prevziať zásielku. Písomnosti doručované poštou alebo kuriérskou službou sa považujú za doručené v deň prevzatia zásielky adresátom, alebo v deň keď sa zásielka vrátila odosielateľovi späť ako nedoručená, aj keď sa adresát o zásielke nedozvedel. S výnimkou elektronických faktúr a ak nie je v tejto dohode uvedené inak, sa písomnosti doručované prostredníctvom e-mailu považujú za doručené nasledujúci pracovný deň po ich odoslaní na e-mailovú adresu druhého účastníka dohody.

11.6. Ak nie je v tejto dohode uvedené inak, na doručovanie písomností týkajúcich sa vzniku, zmeny, zániku alebo akéhokoľvek porušenia dohody sa nepoužije e-mail.

11.7. Písomnosti a komunikácia medzi účastníkmi dohody, týkajúca sa tejto dohody, bude prebiehať v slovenskom jazyku, vrátane vystavovania účtovných dokladov a ich príloh.

Čl. XII
Ukončenie dohody

12.1. Túto dohodu je možné ukončiť pred dohodnutou dobou platnosti:
a) písomnou dohodou účastníkov dohody, ku dňu uvedenému v dohode,
b) výpoveďou objednávateľa,
c) odstúpením od dohody podľa § 344 a nasl. Obchodného zákonníka, 
d) odstúpením účastníka dohody v prípadoch, uvedených v tejto dohode.

12.2. Objednávateľ je oprávnený vypovedať túto dohodu bez uvedenia dôvodu v 6-mesačnej výpovednej dobe, ktorá začne plynúť prvým dňom mesiaca nasledujúceho po doručení písomnej výpovede poskytovateľovi.

12.3. Objednávateľ je oprávnený odstúpiť od dohody aj v prípade:
a) porušenia povinností poskytovateľa podľa čl. X body 10.4. a 10.5. dohody a čl. XI body 11.1. a 11.2. dohody,
b) ak sa poskytovateľ stane dlžníkom poistného na zdravotné poistenie voči objednávateľovi,
c) ak bol poskytovateľovi - právnickej osobe uložený jeden, alebo viacero trestov, uvedených v § 10 zákona č. 91/2016 Z. z. o trestnej zodpovednosti právnických osôb v znení neskorších predpisov,
d) dňom právoplatného rozhodnutia registrujúceho orgánu o  výmaze podľa § 12 zákona                              o registri partnerov verejného sektora,
e) dňom právoplatného rozhodnutia registrujúceho orgánu o  pokute podľa § 13 ods. 2 zákona o registri partnerov verejného sektora,
f) ak dôjde k výmazu partnera verejného sektora na návrh oprávnenej osoby počas trvania dohody,
g) ak je partner verejného sektora viac ako 30 dní v omeškaní so zápisom novej oprávnenej osoby (§ 10 ods. 2 tretia veta zákona o registri partnerov verejného sektora),
h) ak subdodávatelia alebo subdodávatelia podľa osobitného predpisu, ktorí majú    povinnosť zapisovať sa do registra verejného sektora, nie sú zapísaní v registri   partnerov verejného sektora,
i) ak sa v priebehu plnenia dohody stala konečným užívateľom výhod poskytovateľa, jeho subdodávateľa alebo jeho subdodávateľa podľa osobitného predpisu osoba podľa § 11 ods. 1 písm. c) a d) zákona o verejnom obstarávaní, a do 30 dní nedôjde k náprave v súlade so zákonom o registri partnerov verejného sektora.

12.4. V prípade odstúpenia, dohoda zaniká dňom doručenia oznámenia o odstúpení od  dohody druhému účastníkovi dohody. Odstúpenie musí mať písomnú formu a musia v ňom byť podrobne uvedené dôvody odstúpenia.

[bookmark: _Hlk237522758][bookmark: _Hlk237522802]12.5. Ak dôjde z akéhokoľvek dôvodu k ukončeniu tejto dohody, je poskytovateľ povinný po nevyhnutnú dobu poskytovať objednávateľovi a prípadnému novému poskytovateľovi všetku nevyhnutnú súčinnosť za účelom prenesenia všetkých telefónnych čísiel registrovaných na objednávateľa na nového operátora. Až do úplného ukončenia prenosu všetkých telefónnych čísiel na nového operátora je poskytovateľ povinný poskytovať objednávateľovi služby, ktoré boli predmetom tejto dohody, za tých istých podmienok, ako boli dohodnuté v tejto dohode a objednávateľ je povinný za takto poskytované služby platiť poskytovateľovi cenu vo výške, ako bola dohodnutá v tejto dohode, pri dodržaní pravidiel podľa zákona o verejnom obstarávaní. Účastníci dohody si pri ukončení dohody vysporiadajú všetky, a to aj finančné záväzky, prevzaté v súlade s podmienkami tejto dohody, o čom vyhotovia písomný protokol. 



Čl. XIII
Záverečné ustanovenia
.
13.1. Táto dohoda sa uzatvára na dobu určitú – 48 mesiacov odo dňa nadobudnutia účinnosti dohody alebo do vyčerpania finančného limitu, uvedeného v čl. VI bod 6.2. dohody, podľa toho, ktorá skutočnosť nastane skôr.

13.2.  Táto dohoda nadobúda platnosť dňom jej podpísania obidvoma účastníkmi dohody a účinnosť dňom ........................... po jej predchádzajúcom zverejnení v Centrálnom registri zmlúv alebo v prípade jej neskoršieho zverejnenia dňom nasledujúcim po dni zverejnenia v Centrálnom registri zmlúv podľa § 47a zákona  č. 40/1964 Zb. Občianskeho  zákonníka v znení neskorších predpisov.

13.3. Túto dohodu je možné meniť alebo doplniť len formou očíslovaných písomných dodatkov podpísaných obidvoma účastníkmi dohody a v súlade s §18 zákona o verejnom obstarávaní a ďalšími platnými právnymi predpismi.

13.4. Vzťahy medzi obidvoma účastníkmi dohody výslovne neupravené v tejto dohode sa riadia ustanoveniami Obchodného zákonníka a  príslušnými právnymi predpismi platnými v SR.   

13.5. Účastníci dohody sa zaväzujú riešiť prípadné spory prednostne mimosúdnou dohodou. Právne vzťahy vyplývajúce z tejto dohody sa budú riadiť právnym poriadkom platným na území SR a na riešenie prípadných sporov je príslušný slovenský súd.

13.6. Táto dohoda je vyhotovená v troch rovnopisoch, z toho dva pre objednávateľa a jeden pre poskytovateľa. 

13.7. Neoddeliteľnou súčasťou tejto dohody sú nasledovné prílohy: 
Príloha č. 1 - Špecifikácia predmetu dohody
Príloha č. 2 – Cenová špecifikácia
Príloha č. 3 - Zoznam subdodávateľov
Príloha č. 4 - Zabezpečenie plnenia bezpečnostných opatrení a notifikačných povinností podľa zákona 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov pri plnení dohody 


Za objednávateľa	Za poskytovateľa
V Bratislave, dňa............... 	V .............................,  dňa..............



.........................................                       	          .............................................
Ing. Matúš Jurových, PhD.				(doplní úspešný uchádzač)
predseda predstavenstva 			
Všeobecná zdravotná poisťovňa, a.s.		



........................................
JUDr. Denisa Slivková
členka predstavenstva  
Všeobecná zdravotná poisťovňa, a.s.



Príloha č. 1
Špecifikácia predmetu dohody
Predmetom zákazky je zabezpečovanie komplexných, bezpečných a ekonomicky výhodných mobilných a pevných telekomunikačných služieb operátora pre hlasové SIM karty objednávateľa, vrátane internetových služieb ISP, pripojenia účastníka do verejnej telefónnej siete (PSTN), doplnkových verejných telekomunikačných služieb a dodávky mobilných telekomunikačných zariadení počas 48 mesiacov.
Predmetom zákazky je zároveň zriadenie a prevádzkovanie služby na hromadné odosielanie SMS, tzv. SMS Gateway podľa špecifikácie uvedenej v bode č. 6. 
Dodanie koncových mobilných zariadení a príslušenstva predstavuje doplnkové plnenie, ktoré je prevádzkovo a technicky previazané s poskytovaním mobilných služieb.
Koncové mobilné zariadenia s príslušenstvom budú používané výlučne v spojení so SIM alebo eSIM kartami poskytovateľa služieb a ich aktivácia, konfigurácia, správa, servis a reklamácie budú zabezpečované v rámci jedného zmluvného a zodpovednostného režimu. Objednávateľ požaduje jednotnú zodpovednosť za funkčnosť, kompatibilitu a prevádzkovú integritu mobilných služieb a koncových mobilných  zariadení s príslušenstvom.
1. Hlavné požadované služby:
1.1    Zabezpečenie mobilných služieb.
1.2    Zabezpečenie mobilných dátových služieb.
1.3    Nákup  mobilných telefónov a dátových zariadení.
1.4 Zasielanie objednaných zariadení kuriérom do 10:00 hod, nasledujúceho dňa po objednávke zadanej do 15:00 hod. predchádzajúceho dňa.
1.5 Záručný servis a reklamácia mobilných telefónov s vyzdvihnutím chybného zariadenia kuriérom, poskytnutím bezplatného zariadenia počas opravy, a doručením opraveného zariadenia.
1.6 Nástroj na on-line manažovanie služieb– zmena / vytváranie / rušenie profilov a reštrikcií na jednotlivých SIM. Podmienka je dostupnosť on-line portálu 24 hodín denne, 365 dní v roku. Pod službu spadá nastavenie pravidiel komunikácie pre jednotlivé SIM karty, vytváranie nových profilov, definovanie a úprava užívateľských práv ako blokovanie prichádzajúcich a odchádzajúcich hovorov, atď. vrátane zaškolenia obsluhy do užívania všetkých funkcií rozhraní. Uvedená podmienka je požadovaná z dôvodu bezpečnosti a okamžitej reakcie v prípade krízových situácií.
1.7 Ďalšie služby ako napr. roaming, telefonické asistenčné služby, sekundová tarifikácia od prvej sekundy.
1.8   Prístup na internet.
1.9 Objednávateľ požaduje minimálne percentuálne pokrytie územia a populácie SR v hodnotách uvedených nižšie. Stanovenie hodnôt vychádza výlučne z dlhodobých skúseností, kde objednávateľ nevyhnutne požaduje pokrytie hlasovými a dátovými službami v definovaných rýchlostiach pre jednotlivé technológie. Požadované parametre sú nevyhnutné na zabezpečenie chodu prevádzky jednotlivých pracovísk objednávateľa v požadovanej kvalite.
5GNR outdoor pokrytie:           
          90% pokrytie obyvateľstva
          47% pokrytie územia SR
 
1.10 Poskytnutie mobilného internetu pre PC prostredníctvom USB dátového zariadenia.
1.11 Možnosť vytvorenia privátneho APN s rozsahom IP.
1.12 Statická IP adresa.
1.13 Sekundová tarifikácia od prvej sekundy.
1.14 jednotná cena volaní v akomkoľvek čase (nerozlišuje sa silná a slabá prevádzka a prevádzka cez víkend),
1.15 Dátové služby zberu dát, monitoringu a telemetrie
1.16 Pravidelné štvrťročné vyhodnocovanie štatistiky využitia jednotlivých telefónov a dátových služieb pre  účely následnej optimalizácie pre prípadné zmeny prideleného paušálu resp. ďalších služieb v členení podľa fakturácie nasledovne:
- 	Hovory v rámci organizácie – priemer
- 	Hovory v rámci domácej mobilnej siete – priemer
- 	Hovory do ostatných mobilných sietí v SR – priemer
- 	Hovory do pevných sietí v SR – priemer


	Opis paušálu
	Program I
	Program II
	Program III
	Program IV
	Dátový program I
	Dátový program II
	Dátový program III


	
	Minimálna požiadavka
	Minimálna požiadavka
	Minimálna požiadavka
	Minimálna požiadavka
	Minimálna požiadavka
	Minimálna požiadavka
	Minimálna požiadavka

	Predplatné na volania do všetkých sietí v SR a v EÚ 
	neobmedzené volania do všetkých sietí v SR a EÚ
	neobmedzené volania do všetkých sietí v SR a EÚ
	neobmedzené volania do všetkých sietí v SR a EÚ
	neobmedzené volania do všetkých sietí v SR a EÚ
	-
	-
	-

	Predplatné na SMS do všetkých sietí v SR a EÚ
	Neobmedzené sms v SR a EÚ
	Neobmedzené sms v SR a EÚ
	Neobmedzené sms v SR a EÚ
	Neobmedzené sms v SR a EÚ
	-
	-
	-

	Predplatné dáta vysoko rýchlostného internetu s možnosťou navýšenia
	10GB v SR a EÚ
	10GB v SR a EÚ
	20GB v SR a EÚ
	50GB v SR a EÚ
	20GB v SR a EÚ
	100GB v SR a EÚ 
	900 GB v SR a EÚ 

	Po prečerpaní dátového balíka
	neobmedzene s rýchlosťou 128 kbit/s
	neobmedzene s rýchlosťou 128 kbit/s
	neobmedzene s rýchlosťou 128 kbit/s
	neobmedzene    s rýchlosťou 128 kbit/s
	-
	-
	-

	Dotácia na mobilné zariadenie započítaná v paušálnom poplatku s viazanosťou 24  mesiacov 
	paušál bez mobilného zariadenia
	285 € bez DPH
	650 € bez DPH
	1 470 € bez DPH
	-
	-
	-


	Obnova dátového balíka o 5 GB
	
po odsúhlasení administrátora
	po odsúhlasení administrátora
	po odsúhlasení administrátora
	po odsúhlasení administrátora
	-
	-
	-


	Max. Budget  na nákup koncových mobilných zariadení s príslušenstvom v EUR bez DPH
	600 000,00 EUR bez DPH


	
	
	
	



- 	Stiahnuté a odoslané dáta (objem dát v GB) – priemer
- 	Odoslané SMS – priemer
- 	Odoslané MMS – priemer
- 	Doplnkové údaje mobilného operátora
1.17	Zabezpečenie okamžitej informovanosti zo strany poskytovateľa v prípade plánovaných, ako aj neplánovaných výluk, výpadkov telekomunikačných – mobilných hlasových a dátových služieb.
1.18 Zmena programu za ktorýkoľvek v cenníku k rámcovej zmluve uvedený hlasový alebo dátový paušál na ktorúkoľvek SIM kartu resp. mobilný internet bez obmedzenia počtu zmien.
1.19 Volania na služobné mobilné telefóny spoločností bezplatne.
1.20 Volania do ostatných mobilných národných sietí.
1.21 Volania do ostatných pevných národných sietí.
1.22 Príjem a odosielanie SMS, MMS.
1.23 Roamingové hovory a SMS, MMS.
1.24 Na všetkých SIM kartách bezplatnú aktiváciu CLIP, CLIR.
1.25 Produkt na odosielanie veľkého počtu sms (viac ako 10.000 mesačne).





2. Tabuľka č. 2 – Koncové mobilné zariadenia s príslušenstvom a telekomunikačné služby 
	Por.č.
	Položka
	Merná jednotka (MJ)
	 

	
	
	
	 

	
	
	
	Predpokladané množstvo merných jednotiek
/mesiac

	
	
	
	 

	
	
	
	 

	1.
	Cena za mesačný poplatok za SIM kartu Program I
	ks
	200

	2.
	Cena za mesačný poplatok za SIM kartu Program II
	ks
	250

	3.
	Cena za mesačný poplatok za SIM kartu Program III
	ks
	550

	4.
	Cena za mesačný poplatok za SIM kartu Program IV
	ks
	100

	5.
	Mesačný poplatok za SIM kartu Dátový Program I
	ks
	100

	6.
	Mesačný poplatok za SIM kartu Dátový program II
	ks
	100

	7.
	Mesačný poplatok za SIM kartu Dátová program III
	ks
	20

	8.
	Obnova dátového balíka o 5 GB
	ks
	100

	9.
	Max. Budget  na nákup koncových mobilných zariadení s príslušenstvom vo výške  600 000 EUR bez DPH
	Sada  
	1

	10. 
	Zľava z cenníkovej ceny koncových mobilných zariadení s príslušenstvom 
	5%
	Súhlasím / Nesúhlasím

	11.
	Vzájomné hlasové volania medzi všetkými pevnými a mobilnými telefónnymi číslami objednávateľa
	x
	Súhlasím / Nesúhlasím



Položka č. 9 -  jej maximálna hodnota je určená objednávateľom a je zahrnutá v predpokladanej hodnote zákazky, jej  maximálna  hodnota počas plnenia rámcovej dohody  nemôže byť prekročená  a nemusí byť vyčerpaná do  ukončenia rámcovej dohody. 
Uchádzač nacení položky č. 1, 2, 3, 4, 5, 6, 7 a 8. Pri položke č. 10 uchádzač vyjadrí súhlas alebo nesúhlas s poskytnutím 5% zľavy z cenníkovej ceny koncových mobilných zariadení s príslušenstvom, podľa bodu 4 uvedenej na oficiálnych webových stránkach uchádzača. 
3. Minimálna požiadavka objednávateľa Zriadenie paušálnych programov:
Minimálna požiadavka objednávateľa na hovorne:
Minútové hovorné SIM (sekundová tarifikácia):
· hlasové volania do mobilnej siete Slovak Telekom (cena/minúta),
· hlasové volania do mobilnej siete Orange (cena/minúta),
· hlasové volania do mobilnej siete 02 (cena/minúta),
· hlasové volania do mobilnej siete Swan Mobile (cena/minúta),
· hlasové volania do pevných sietí v SR (cena/minúta),
· hlasové volania do pevných sietí v EÚ (cena/minúta),
· hlasové volania do mobilných sietí v EÚ (cena/minúta),
· hlasové volania pre prichádzajúci roamingový hovor v EÚ (cena/minúta),
· hlasové volania pre odchádzajúci roamingový hovor v EÚ (cena/minúta),
· SMS do mobilnej siete Slovak Telekom (cena/ks),
· SMS do mobilnej siete Orange (cena/ks),
· SMS do mobilnej siete 02 (cena/ks),
· SMS do mobilnej siete Swan Mobile (cena/ks).

4.	Ďalšie požiadavky objednávateľa na doplnkové bezplatné požadované  služby:
4.1 Zabezpečenie bezplatnej infolinky.
4.2 Možnosť on-line (24 hodín 365 dní v roku) lokalizácie jednotlivých SIM kariet.
4.3 Poskytnutie bezplatného elektronického podrobného rozpisu hovorov a správ za fakturačné  obdobie na jednotlivé telefóne čísla. Elektronický nástroj na kontrolu spotreby jednotlivých užívateľov.
4.4 Poskytnutie mobilných dátových technológií pre pripojenie na internet prostredníctvom mobilných zariadení.
4.5 Možnosť použiť dátové zariadenie v SR a aj v zahraničí.
4.6 jednotná cena volaní v akomkoľvek čase (nerozlišuje sa silná a slabá prevádzka a prevádzka cez víkend),
4.7 Pridelenie obchodného zástupcu a zamestnanca na fakturačnom oddelení pre riešenie individuálnych potrieb objednávateľa.
4.8 pridelenie obchodného zástupcu a  zamestnanca na Call centre mobilného operátora pre objednávateľa,
4.9 Elektronická súhrnná fakturácia pre všetky telefónne čísla a služby, ktoré sú poskytované pre interné účely. Súhrnná faktúra bude tiež obsahovať jednotlivé položky podľa používaných SIM kariet a dátových zariadení.
4.10 Výmena všetkých typov SIM kariet, zriadenie novej SIM karty.
4.11 Pravidelný mesačný podrobný výpis hovorov na jednotlivé SIM karty telefónnych čísiel elektronickou formou.
4.12 Poskytovanie PUK, PIN2 a PUK2 kódu k jednotlivým SIM kartám podľa potreby Objednávateľa.
4.13 Zablokovanie a odblokovanie SIM karty.
4.14 Zmena programu za akýkoľvek v cenníku k rámcovej zmluve uvedený hlasový alebo dátový paušál na ktorúkoľvek SIM kartu resp. mobilný internet bez obmedzenia počtu zmien.
4.15 Zmena telefónneho čísla.
4.16 Odkazová služba.
4.17 Umožnenie blokovania hovorov.
4.18 Presmerovanie hovorov
Požaduje sa možnosť presmerovania hovorov na Účastníkom definované telefónne čísla v prípade že hovor nie je zodpovedaný za presne špecifikovaný čas, alebo je volaná stanica obsadená (tzv. „hunting list“), a to pre každú SIM kartu zahrnutú do HVPS osobitne
4.19 Konferenčný hovor.
4.20 Utajenie mobilného čísla.
4.21 Možnosť on-line 24 hodín 365 dní v roku zavedenia limitu prípadne reštrikcií roamingovej dátovej prevádzky.
4.22 Aktivácia a deaktivácia roamingu.
4.23 Ponechanie existujúcich čísel.
4.24 On-line manažovanie zariadení - zmena / vytváranie / rušenie profilov a reštrikcií na jednotlivých SIM. Podmienka je dostupnosť on-line portálu 24 hodín denne, 365 dní v roku. Pod službu spadá nastavenie pravidiel komunikácie pre jednotlivé SIM karty, vytváranie nových profilov, definovanie a úprava užívateľských práv ako blokovanie prichádzajúcich a odchádzajúcich hovorov, atď. vrátane zaškolenia obsluhy do užívania všetkých funkcií rozhraní. 
4.25 Prechod medzi jednotlivými paušálmi.
4.26 Možnosť vytvárať profily vo HVPS pre jednotlivé SIM karty – možnosť obmedziť/nastaviť reštrikcie hovorov podľa smeru, času, telefónnych čísel,

Všetky jednotkové ceny paušálov, hovorného, dátových služieb a iných v predloženom cenníku k rámcovej dohode ako aj v štandardnom platnom cenníku služieb je potrebné predkladať v členení bez DPH ako aj s DPH.

5. 	Minimálne požiadavky objednávateľa  pre koncové mobilné zariadenia s príslušenstvom a dátové zariadenia
Súčasťou predmetu zákazky je aj dodávka koncových mobilných zariadení s príslušenstvom vrátane nabíjačky a dátového kábla a dátových zariadení. Ide o koncové mobilné zariadenia s príslušenstvom, ktoré objednávateľ požaduje k jednotlivým SIM kartám. V prípade požiadavky zo strany objednávateľa ich musí uchádzač dodať,
-	požadované koncové mobilné zariadenia s príslušenstvom musí uchádzač dodať vrátane štandardného príslušenstva vrátane nabíjačky a dátového kábla za cenníkovú neakciovú cenu so zľavou 5 % podľa tabuľky č. 2, položka č. 10  uvedenou v návrhu na plnenie kritérií v čase, kedy o uvedené zariadenie objednávateľ požiadal,
-	aktuálny neakciový cenník (obsahujúci štandardne plné ceny) koncových mobilných zariadení s príslušenstvom a dátových zariadení musí byť zverejnený na oficiálnej WEB stránke poskytovateľa, aby bol verejne dostupný objednávateľovi,
-	objednávateľ môže požiadať aj o zariadenie pre mobilný internet „dátové zariadenie/modem“ komunikujúce s PC cez USB port,
-	záručný servis koncových mobilných zariadení s príslušenstvom a dátových zariadení,
- 	Poskytovateľ poskytuje záruku na dodaný tovar na 24 mesiacov.

Objednávateľ požaduje k jednotlivým SIM kartám podľa tabuľky č. 1, Program II, III a IV dodať koncové mobilné zariadenia s príslušenstvom v originálnom balení. Ponúkané zariadenia musia byť zverejnené na webovej stránke uchádzača spolu s uvedenými cenami platnými pre všetkých zákazníkov v danom čase nákupu. 
K dátovým službám objednávateľ požaduje dodať zariadenie pre mobilný internet “dátové zariadenie/modem“ komunikujúce s PC cez USB port na základe potreby objednávateľa uvedenej v príslušnej objednávke. Dátové zariadenia musia podporovať minimálne (driver, software, atď.) operačný systém Microsoft Windows 11 a vyššie.

Nákup koncových mobilných zariadení s príslušenstvom a dátových zariadení 
Objednávateľ bude nakupovať koncové mobilné zariadenia s príslušenstvom a dátové zariadenia v zmysle štandardného cenníka uchádzača neakciových koncových mobilných zariadení s príslušenstvom a dátových zariadení za cenu zníženú o sumu dotácie pre jednotlivé programy a poskytnutej 5% zľavy z cenníka. 
V prípade, že si objednávateľ  objedná zariadenie, ktorého obstarávacia cena je nižšia alebo rovná ako výška dotácie pre konkrétny Program, nebude musieť čerpať zvyšok hodnoty na nákup koncových mobilných zariadení s príslušenstvom a dátových zariadení z HW Budgetu (rozpočtu, kalkulácie). 
V prípade, že si objednávateľ objedná zariadenie, ktorého obstarávacia cena je vyššia ako výška dotácie pre konkrétny Program, objednávateľ doplatí cenu zariadenia prostredníctvom čerpania z HW Budgetu, tabuľka č. 2, položka č. 9, HW Budget sa následne poníži o použitú sumu.
V prípade, že si objednávateľ objedná zariadenie pre konkrétny Program, ale viazanosť pre danú SIM bude menšia ako 24 mesiacov, objednávateľ doplatí pomernú časť Neakciovej ceny z HW Budgetu. 
Neakciová cena sa rozumie cena uvedená v štandardnom cenníku neakciových koncových mobilných zariadení s príslušenstvom a dátových zariadení platná pre všetkých zákazníkov uchádzača v čase nákupu koncových mobilných zariadení s príslušenstvom a dátových zariadení.
HW Budget sa rozumie suma určená na doplatok a nákup koncových mobilných zariadení s príslušenstvom a dátových zariadení s neakciovou cenou.




Požiadavky na záručný servis koncových mobilných zariadení s príslušenstvom a dátových zariadení.
Záručný servis koncových mobilných zariadení s príslušenstvom a dátových zariadení s vyzdvihnutím chybného zariadenia kuriérom, poskytnutím bezplatného zariadenia počas opravy a doručením opraveného zariadenia kuriérom.
Objednávateľ požaduje , aby v rámci ponuky predložil uchádzač í cenník služieb k rámcovej dohode, ktorý bude tvoriť Prílohu č. 2 k Rámcovej dohode a ktorý aktualizuje počas trvania Rámcovej dohody  bezodkladne zašle -  doručí  objednávateľovi.
       
6. SMS brána 
Predmetom zákazky je zriadenie a prevádzkovanie služby na hromadné odosielanie SMS tzv. SMS Gateway v špecifikácii nasledovne: 
1. podpora protokolu RestFul services
2. hromadné posielanie (niekoľko sto tisíc denne)
3. priepustnosť odosielaných správ minimálne 30 SMS / sec.
4. prioritizované správy so zrýchleným doručovaním – priemerná doba doručenia v prípade dostupnosti adresáta do 3 sekúnd, maximálna doba doručenia do 10 sekúnd.
5. neprioritizované správy – priemerná doba doručenia v prípade dostupnosti adresáta do 10 minút, maximálna doba doručenia do 120 minút
6. garancia doručenia správ – 99,9% v prípade dostupnosti adresáta po dobu aspoň 10 minút v rámci doby životnosti správy
7. doba životnosti správy – minimálne 48 hodín
8. možnosť reportingu s informáciou o čase doručenia správy
9. správy s diakritikou (aj dlhé SMS) s podporou kódovania HSM 03.38, Latin1, 8-bit, UCS2
10. personalizácia SMS správ (nastavenie rôzneho odosielateľa v textovom alebo numerickom tvare pre každú poslanú správu)
11. možnosť posielanie spätnej SMS s prestupom cez API do informačného systému objednávateľa
12. vyžadovaná komunikácia s poskytovateľom služby cez zabezpečené a šifrované spojenie (napr. IPsec)
13. SLA dostupnosti služby minimálne 99,5%
14. zákaznícka podpora bude zabezpečená telefonicky, mailom v režime 24/7/365
15. stály prístup objednávateľa k aktuálnemu stavu odoslaných a adresátom doručených správ, a stály prístup objednávateľa k nástroju na monitorovanie dostupnosti služby 
16. Obchodný model s mesačnou fakturáciou bude realizovaný len za skutočne odoslané SMS. Objednávateľ nekupuje žiaden kredit vopred.


Tabuľka č. 3 – SMS Gateway 
	Kritérium hodnotenia 
	Merná jednotka (MJ)
	Predpokladané  množstvo za 48 mesiacov

	Mesačný poplatok za prevádzkovanie služby na hromadné odosielanie SMS tzv. SMS Gateway 
	mesiac 
	48

	Zriadenie virtuálne čísla pre obojstrannú komunikáciu v SK, v prípade potreby pre personalizáciu SMS správ
	krát 
	1

	Mesačná prevádzka virtuálneho čísla v SK v prípade potreby pre personalizáciu SMS správ
	mesiac 
	48

	SMS odoslané v rámci SR
	kus 
	15 000 000

	SMS odoslané v rámci EÚ a mimo EÚ
	kus 
	10 000 000



       Vysvetlivky
      Budget – rozpočet, objem finančných prostriedkov 
     5GNR outdoor pokrytie – pokrytie  5 generácie           
      HW - hardvér           
      HVPS- hlasová virtuálna privátna sieť
      Hunting list -  presmerovanie hovorov do náhradných vopred definovaných lokalít v prípade, že hovor nie je zodpovedaný za presne špecifikovaný čas alebo je stanica dočasne obsadená. Pri aktivácii tejto služby sa stráca možnosť využitia služby „Presmerovanie hovorov“, štandardne používaná k bežnému účastníckemu  programu. Táto služba nie je pri aktivácii služby HVPS povinná pre celú komunikačnú skupinu. Je možné ju aktivovať, prípadne deaktivovať samostatne pre každú SIM kartu zahrnutú do HVPS 
      ISP – poskytovatelia internetových služieb





7. Pripojenie účastníka do verejnej telefónnej siete (PSTN)
Súčasťou predmetu zákazky je zabezpečenie prepojenia hlasovej infraštruktúry objednávateľa s verejnou telefónnou sieťou (PSTN) prostredníctvom centralizovaného SIP Trunk riešenia ukončeného do dvoch geograficky oddelených dátových centier objednávateľa v rámci Bratislavy. 
Riešenie musí zabezpečovať:
· vysokú dostupnosť služby prostredníctvom redundantného ukončenia SIP Trunk pripojenia do oboch dátových centier,
· podporu prevádzky v režime Active/Active alebo Active/Standby s automatickým presmerovaním prevádzky pri výpadku jednej lokality alebo jedného pripojenia bez potreby manuálneho zásahu,
· smerovanie hlasovej prevádzky medzi verejnou telefónnou sieťou (PSTN), mobilnou sieťou poskytovateľa a internou hlasovou infraštruktúrou objednávateľa,
· podporu prenosu telefónnych čísiel,
· zabezpečenie kontinuity prevádzky počas plánovaných servisných zásahov aj pri neplánovaných výpadkoch,
· implementáciu primeraných bezpečnostných mechanizmov na ochranu SIP signalizácie a hlasovej prevádzky vrátane ochrany proti SIP Flood a DoS útokom,
· podporu štandardov SIP podľa príslušných RFC odporúčaní.
· prenos aktuálne používaného číselného rozsahu. Objednávateľ aktuálne prevádzkuje približne 1900 aktívnych telefónnych klapiek. 
· prenos aktuálne prevádzkovaných telefónnych čísel so službou volania na účet volaného 0850 XXX XXX (prenos 1 čísla od začiatku platnosti Rámcovej dohody, ďalšie 4 čísla môžu byť aktivované v priebehu platnosti Rámcovej dohody). 
· rezervácia nového rozsahu 1 000 čísel, s možnosťou rozšírenia počtu využívaných čísel v rezervovanom rozsahu v stovkových rádoch do 3 pracovných dní.
· SIP trunk linka musí byť realizovaná cez privátne VPN pripojenie, čo znamená privátny okruh konfigurovaný ako VPN. 
· zabezpečenie VPN tunelu je vyžadované kvôli zvýšeniu úrovni bezpečnosti. Parametre linky sú definovane v požiadavkách, ktoré musí Poskytovateľ zabezpečiť.
· výber technológie VPN, je na poskytovateľovi. V prípade, že zvolí proprietárnu technológiu viazanú na konkrétny hardvérový koncentrátor musí dodať v rámci ceny dodávky aj hardvér s príslušnými licenciami a softvérom. Manuál a detailná dokumentácia nastavení k poskytovanej SIP trunkovej linke pre konfiguráciu na strane virtuálnej ústredne u objednávateľa. 
· redundantné alebo zálohované pripojenie v prípade výpadku služby, čím musí byť zabezpečená nepretržitá prevádzka SIP linky. 
· nástup na poruchu do 4 hodín a call centrum 24/7. 
· požadujeme ročnú dostupnosť služby 99,90% 
· nepretržitý monitoring služby. V prípade akejkoľvek neplánovanej udalosti kontaktovanie kontaktnej osoby na strane objednávateľa. 
· požaduje sa sekundová tarifikácia od prvej sekundy.

Centralizovaný SIP Trunk musí byť dimenzovaný minimálne na 240 súbežných hlasových kanálov, pričom počiatočné rozdelenie kapacity bude nasledovné:
· 180 obojsmerných hlasových kanálov,
· 30 hlasových kanálov vyhradených pre prichádzajúce volania na čísla typu 0850 XXX XXX,
· 30 hlasových kanálov vyhradených pre ostatné prichádzajúce volania.

Objednávateľ si vyhradzuje právo počas trvania zmluvy upravovať uvedené rozdelenie hlasových kanálov podľa aktuálnych prevádzkových potrieb bez zmeny celkového počtu súbežných hlasových kanálov.
Poskytovateľ zabezpečí migráciu existujúcich geografických, negeografických a skrátených telefónnych čísiel do navrhovaného riešenia vrátane koordinácie procesu prenosu čísiel tak, aby nedošlo k prerušeniu poskytovania hlasových služieb.
Predmetom zákazky nie je dodávka IP PBX, IP telefónov ani iných koncových hlasových zariadení.
Neoddeliteľnou súčasťou riešenia je zabezpečenie klapkovej dovolateľnosti medzi pevnými a mobilnými telefónnymi číslami objednávateľa tak, aby bolo možné realizovať interné hovory prostredníctvom skrátenej internej voľby bez ohľadu na to, či sa účastník nachádza v pevnej alebo mobilnej telefónnej sieti. 

Vzájomné hlasové volania medzi všetkými pevnými a mobilnými telefónnymi číslami objednávateľa musia byť realizované bez dodatočných poplatkov (bezplatne) v rámci jednej virtuálnej podnikovej siete. 

SIP Trunk musí umožňovať postupné navyšovanie alebo znižovanie počtu súbežných hlasových kanálov počas trvania zmluvy bez potreby zmeny architektúry riešenia alebo výmeny technológie.













	Položka (typ siete)
	Merná jednotka 
	Predpokladaný počet MJ za 1 mesiac

	Odchádzajúce volania EÚ mobilná sieť
	minúta
	2 000

	Odchádzajúce volania EÚ pevná sieť
	minúta
	1 000

	Odchádzajúce volania mobilná sieť Slovensko
	minúta
	100 000

	Odchádzajúce volania pevné linky Slovensko 
	minúta
	11 000

	Odchádzajúce volania ostatné krajiny Európy pevné siete
	minúta
	200

	Odchádzajúce volania ostatné krajiny Európy mobilné siete
	minúta
	1 000

	Odchádzajúce volania mimo Európy
	minúta
	50

	Prichádzajúce volania na špeciálne čísla so službou volania na účet volaného 0850 xxx xxx
	minúta
	165 000

	Odchádzajúce volania na skrátené čísla 16xxx, 17xxx, 18xxx
	minúta
	50

	Odchádzajúce volania na 0850
	minúta
	100

	Vzájomné hlasové volania medzi všetkými pevnými a mobilnými telefónnymi číslami objednávateľa 
	x
	Súhlasím / Nesúhlasím







8. Požiadavky pri zmene operátora

Poskytovateľ bude znášať všetky prípadné náklady súvisiace s inštaláciami, konfiguráciami technických a/alebo koncových zariadení, a s prenosom čísel a zachovaním číselného plánu podľa požiadaviek objednávateľa.

Ak z dôvodov nedostatočnej alebo chýbajúcej technologickej vybavenosti nebude možné plnohodnotne zriadiť novú službu, a tieto služby alebo systémy sú súčasťou aktuálne poskytovaných služieb, náklady na zriadenie alebo zabezpečenie kompatibilnej technologickej vybavenosti, infraštruktúry alebo zariadení s novo vysúťaženou službou znáša v plnej miere poskytovateľ. 

Pred realizáciou zmeny poskytovateľ predloží dokument obsahujúci návrh poskytovateľa na technické riešenie, harmonogram plnenia a postup pri realizácii zmien pri prechode poskytovania služieb od súčasného operátora na nového operátora. Návrh musí zohľadňovať požiadavku objednávateľa na minimalizáciu výpadku poskytovaných služieb pri prechode - aby pri migrácii Služby nevznikla nedostupnosť Služby kumulatívne viac ako 3 hodiny a prechod urobiť v čase minimálnej prevádzky objednávateľa a jednorazovo. 




	
Položka 
	Merná jednotka ks/sada
	Predpokladaný počet MJ za 1 mesiac
	Predpokladaný počet MJ za 24 mesiacov
	Predpokladaný počet MJ za 48 mesiacov
	Jednotková cena 1ks/mesiac v EUR bez DPH 
	Cena celkom za 48 mesiacov v EUR bez DPH za predpokladaný počet MJ
	5% zľavy z cenníkovej ceny koncových mobilných zariadení s príslušenstvom 
	

	Mesačný poplatok za SIM kartu Program I
	ks
	200
	4800
	9600
	 
	0,000 €
	x
	x

	Mesačný poplatok za SIM kartu Program II
	ks
	250
	6000
	12000
	 
	0,000 €
	x
	x

	Mesačný poplatok za SIM kartu Program III
	ks
	550
	13200
	26400
	 
	0,000 €
	x
	x

	Mesačný poplatok za SIM kartu Program IV
	ks
	100
	2400
	4800
	 
	0,000 €
	x
	x

	Mesačný poplatok za SIM kartu Dátový Program I
	ks
	100
	2400
	4800
	 
	0,000 €
	x
	x

	Mesačný poplatok za SIM kartu Dátový program II
	ks
	100
	2400
	4 800
	 
	0,00 €
	x
	x

	Mesačný poplatok za SIM kartu Dátový program III
	ks
	20
	480
	960
	 
	0,00 €
	x
	x

	Obnova dátového balíka o 5GB
	ks
	100
	2400
	4 800
	 
	0,00 €
	x
	x

	Max. Budget  na nákup koncových mobilných zariadení s príslušenstvom vo výške  600 000 EUR bez DPH
	Sada
	x
	x
	1
	600 000,00 €
	600 000,00 €
	x
	x

	Zľava 5% z cenníkovej ceny koncových mobilných zariadení s príslušenstvom 
	x
	x
	x
	x
	x
	x
	súhlasím / nesúhlasím 
	x

	Vzájomné hlasové volania medzi všetkými pevnými a mobilnými telefónnymi číslami verejného obstarávateľa 
	x
	x
	x
	x
	0,00 €
	0,00 €
	x 
	súhlasím / nesúhlasím 

	Cena spolu v EUR bez DPH 
	600 000,000 €
	
	

	DPH 23%
	138 000,000 €
	
	

	Cena spolu v EUR s DPH 
	738 000,000 €
	
	


Cenová špecifikácia 							Príloha č. 2
Tabuľka č. 1 - Poskytovanie mobilných elektronických komunikačných služieb


Tabuľka č. 2 - SMS brána 
	Položka 
	Merná jednotka 
	Predpokl. množstvo 
	Jednotková cena v EUR bez DPH 
	Cena celkom v EUR bez DPH 

	Mesačný poplatok za prevádzkovanie služby na hromadné odosielanie SMS tzv. SMS Gateway 
	mesiac 
	48
	 
	0,000 €

	Zriadenie virtuálne čísla pre obojstrannú komunikáciu v SK, v prípade potreby pre personalizáciu SMS správ
	krát 
	1
	 
	0,000 €

	Mesačná prevádzka virtuálneho čísla v SK v prípade potreby pre personalizáciu SMS správ
	mesiac 
	48
	 
	0,000 €

	SMS odoslané v rámci SR
	kus 
	15 000 000
	 
	0,000 €

	SMS odoslané v rámci EÚ a mimo EÚ
	kus 
	10 000 000
	 
	0,00 €

	Cena spolu v EUR bez DPH 
	0,000 €

	DPH 23%
	0,000 €

	Cena spolu v EUR s DPH 
	0,000 €











Tabuľka č. 3 - Pripojenie účastníka do verejnej telefónnej siete (PSTN)

	Položka (typ siete)
	Merná jednotka 
	Predpokladaný počet MJ za 1 mesiac
	Predpokladaný počet MJ za 48 mesiacov
	Jednotková cena 1 minúta/mesiac v EUR bez DPH 
	Cena celkom za 48 mesiacov v EUR bez DPH za predpokladaný počet MJ

	Odchádzajúce volania EÚ mobilná sieť
	minúta
	2 000
	96000
	 
	0,000 €

	Odchádzajúce volania EÚ pevná sieť
	minúta
	1 000
	48000
	 
	0,000 €

	Odchádzajúce volania mobilná sieť Slovensko
	minúta
	100 000
	4800000
	 
	0,000 €

	Odchádzajúce volania Pevné linky Slovensko
	minúta
	11 000
	528000
	 
	0,000 €

	Odchádzajúce volania ostatné krajiny Európy pevné siete
	minúta
	200
	9600
	 
	0,000 €

	Odchádzajúce volania ostatné krajiny Európy mobilné siete
	minúta
	1 000
	48 000
	 
	0,00 €

	Odchádzajúce volania mimo Európy
	minúta
	50
	2 400
	 
	0,00 €

	Prichádzajúce volania na špeciálne čísla so službou volania na účet volaného 0850 xxx xxx
	minúta
	165000
	7 920 000
	 
	0,00 €

	Odchádzajúce volania  na skrátné čísla 16xxx, 17xxx, 18xxx
	minúta
	50
	2 400
	 
	0,00 €

	Odchádzajúce volania  na 0850
	minúta
	100
	4 800
	 
	0,00 €

	Vzájomné hlasové volania medzi všetkými pevnými a mobilnými telefónnymi číslami verejného obstarávateľa 
	x
	x
	x
	0,00 €
	0,00 €

	Cena spolu v EUR bez DPH 
	0,000 €

	DPH 23%
	0,000 €

	Cena spolu v EUR s DPH 
	0,000 €




Cena spolu 

	Cena za poskytovanie mobilných elektronických komunikačných služieb
	600 000,00 €

	Cena za SMS bránu 
	0,00 €

	Cena za pripojenie účastníka do verejnej telefónnej siete (PSTN)
	0,00 €

	Celková cena za predmet zákazky v EUR bez DPH
	600 000,00 €

	DPH 23%
	138 000,00 €

	Celková cena za predmet zákazky v EUR s DPH
	738 000,00 €





Príloha č. 3
Zoznam subdodávateľov
      

Obchodné meno: 
Adresa sídla: 



I. *Zabezpečenie predmetu zákazky „Poskytovanie mobilných a pevných elektronických komunikačných služieb a dodávke zariadení“, vyhlásenej podľa zákona o verejnom obstarávaní, vo veci ktorej je uzatvorená táto rámcová dohoda, budeme plniť prostredníctvom týchto subdodávateľov:

1. Obchodné meno subdodávateľa uvedené v Obchodnom, resp. Živnostenskom registri:
Adresa sídla, resp. miesto podnikania, uvedené v Obchodnom, resp. Živnostenskom registri:
IČO  subdodávateľa: 
Meno, priezvisko, adresa pobytu a dátum narodenia osoby, oprávnenej konať za subdodávateľa:
Percentuálny podiel subdodávky: % z celkovej ceny predmetu zákazky bez DPH
Stručný opis zákazky, ktorá bude predmetom subdodávky:

Čestne vyhlasujem, že subdodávateľ spĺňa podmienky pre plnenie predmetu tejto dohody, týkajúce sa osobného postavenia v rozsahu, v akom bolo ich splnenie vyžadované od dodávateľa a neexistujú u neho dôvody na vylúčenie podľa § 40 ods. 6 písm. a) až g) a ods. 7 a 8 zákona o verejnom obstarávaní, v súlade s § 41 zákona o verejnom obstarávaní.

Čestne vyhlasujem, že subdodávateľ je/nie je* partnerom verejného sektora a je/nie je* zapísaný v registri partnerov verejného sektora  podľa  zákona o registri partnerov verejného sektora.
(text bodu 1 použiť opakovane podľa počtu subdodávateľov)


II. *Zabezpečenie uvedeného predmetu dohody nebudeme plniť prostredníctvom subdodávateľov.







.............................
(Bude doplnené podľa úspešného uchádzača)



V .................................... dňa: ....................................


* zakrúžkovať bod I. alebo bod II. a v prípade zakrúžkovania bodu I. uviesť správne informácie v čestnom vyhlásení v bode
[bookmark: _Hlk211511889]    Príloha č. 4
Zabezpečenie plnenia bezpečnostných opatrení a notifikačných povinností podľa zákona 69/2018 Z. z. o kybernetickej bezpečnosti a o zmene a doplnení niektorých zákonov 
v znení neskorších predpisov pri plnení dohody


Čl. 1
Predmet plnenia

1.1 Poskytovateľom poskytované plnenie podľa dohody (ďalej len „Plnenie“) priamo súvisí s dostupnosťou, dôvernosťou a integritou prevádzky sietí a informačných systémov objednávateľa. Plnenie podľa dohody bude predmetom zabezpečenia bezpečnostnými opatreniami a plnením notifikačných povinností (ďalej len „bezpečnostné plnenia“) po celú dobu platnosti a účinnosti dohody v súlade s § 19 ods. 2 zákona č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov (ďalej len „Zákon“) a Vyhláškou Národného bezpečnostného úradu č. 227/2025 Z. z. o bezpečnostných opatreniach (ďalej len „Vyhláška“).

1.2 Zmluvné strany sa dohodli, že objednávateľ a poskytovateľ si poskytnú všetku primeranú súčinnosť pri realizovaní bezpečnostných plnení v zmysle tejto dohody. 

1.3 V súlade s § 3 až 6 Vyhlášky pri uzatvorení dohody boli analyzované riziká spojené s dodávateľským vzťahom medzi zmluvnými stranami a bezpečnostným plnením spôsobom podľa § 7 Vyhlášky (ďalej ako „Analýza rizík“). Analýzou rizík boli identifikované najmä:

1.3.1 hrozby;
1.3.2 zraniteľnosti;
1.3.3 pravdepodobnosť vzniku škodlivej udalosti, ktorá môže byť spôsobená zneužitím existujúcej zraniteľnosti aktíva potenciálnou hrozbou;
1.3.4 riziká s ohľadom na aktíva;
1.3.5 riziko a jeho kvalifikácia alebo kvantifikácia;
1.3.6 funkčný dopad;
1.3.7 návrh bezpečnostných opatrení v zmysle Vyhlášky v kontexte identifikovaných rizík;
1.3.8 vlastník rizika.

1.4 Poskytovateľ vyhlasuje a súhlasí, že bude dodržiavať všetky interné predpisy objednávateľa pri poskytovaní bezpečnostných plnení podľa tejto dohody, najmä jeho bezpečnostné politiky, a to v rozsahu, v akom objednávateľ svoje interné predpisy sprístupnil poskytovateľovi. To neplatí, ak príslušná povinnosť vyplýva poskytovateľovi zo všeobecne záväzného právneho predpisu. Povinnosť dodržiavať všetky interné predpisy objednávateľa sa týka aj akejkoľvek ich úpravy, zmeny alebo doplnenia počas platnosti a účinnosti dohody. Zmluvné strany vyhlasujú, že bezpečnostné politiky objednávateľa, ku ktorým má poskytovateľ prístup, sú obsahom Čl. 10 tejto Prílohy č. 4. Poskytovateľ zabezpečí, aby boli bezpečnostné politiky prístupné a ich obsah známy všetkým osobám podieľajúcim sa na plnení dohody vo vzťahu k poskytovaniu bezpečnostných plnení (interní zamestnanci poskytovateľa, jej subdodávatelia a pod.).

1.5 Poskytovateľ vyhlasuje, že má prijaté, bude dodržiavať a udržiavať všetky bezpečnostné opatrenia, ktoré sú identifikované postupom podľa bodu 1.3 tejto Prílohy č. 4, a to vrátane ich budúcich zmien či doplnení. Na prípadné zmeny bezpečnostných politík objednávateľa uvedené v Čl. 10 tejto Prílohy č. 4objednávateľom sa primerane vzťahuje bod 9.2 tejto Prílohy č. 4  so spôsobom oznámenia tejto zmeny podľa bodu 5.5 tejto Prílohy č. 4. Na zmenu obsahu Čl. 10 tejto Prílohy č. 4 nie je potrebné uzatvoriť dodatok k dohode. 

1.6 Objednávateľ je oprávnený počas platnosti a účinnosti dohody vykonať zmenu alebo doplnenie skôr identifikovaných bezpečnostných opatrení identifikovaných postupom podľa bodu 1.3 tejto Prílohy č. 4, ktoré je poskytovateľ povinný v lehote identifikovanej objednávateľom prijať. Povinnosť poskytovateľa podľa predchádzajúcej vety je daná za predpokladu, pokiaľ potreba zmeny alebo doplnenia bezpečnostných opatrení vyplynie z nových alebo aktualizovaných rizík identifikovaných objednávateľom postupom podľa § 7 Vyhlášky. Požiadavky na plnenie bezpečnostných opatrení sú obsahom Čl. 12 tejto Prílohy č. 4. Na zmenu obsahu Čl. 12 tejto Prílohy č. 4 nie je potrebné uzatvoriť dodatok k dohode, ak ide o zmeny a doplnenia bezpečnostných opatrení z dôvodu uvedenom v tomto bode Prílohy č. 4. 

1.7 V prípade, ak sa ktorékoľvek vyhlásenie podľa tohto článku Prílohy č. 4 ukáže ako nepravdivé, Zmluvná strana, ktorá takéto nepravdivé vyhlásenie poskytla, zodpovedá za škodu druhej Zmluvnej strane alebo tretej osobe, ktorá Zmluvnej strane alebo tretej osobe v tejto súvislosti vznikla, a to v celom rozsahu.

1.8 Zmluvné strany zhodne konštatujú, že tam, kde je plnenie povinností poskytovateľa podľa tejto Prílohy č. 4 ohraničené účinnosťou tejto Dohody platí, že poskytovateľ je povinný plniť povinnosti podľa tejto Prílohy č. 4 aj po zániku účinnosti tejto Dohody až do splnenia poslednej objednávky, ktorá mu bola na plnenie podľa Dohody objednávateľom zadaná. 


Čl. 2
Zoznam pracovných rolí

Článok 2 
2.1 Zoznam pracovných rolí poskytovateľa vrátane ich personálneho obsadenia, ktoré
majú mať podľa vôle poskytovateľa prístup k informáciám a údajom objednávateľa v súvislosti s poskytovaním bezpečnostných plnení alebo sa akýmkoľvek spôsobom podieľať na plnení dohody, tvorí Čl. 11 tejto Prílohy č. 4. 

2.2 Poskytovateľ je povinný informácie a údaje podľa bodu 2.1 tohto článku Prílohy č. 4 udržiavať aktuálne a pravdivé a akékoľvek zmeny v zozname pracovných rolí poskytovateľa vrátane ich personálneho obsadenia bezodkladne oznámiť objednávateľovi v súlade s Čl. 9 tejto Prílohy č. 4. Zmena je voči objednávateľovi účinná momentom doručenia bez potreby uzatvoriť dodatok k tejto Dohode, ktorého predmetom by bola zmena obsahu Čl. 11 tejto Prílohy č. 4.

2.3 Poskytovateľ je povinný dať každej osobe uvedenej v Čl. 11 tejto Prílohy č. 4 alebo osobe s prístupom k informáciám a údajom objednávateľa podpísať vyjadrenie o zachovávaní mlčanlivosti, ktoré je v súlade s § 12 ods. 1 Zákona. Povinnosť zachovávať mlčanlivosť podľa ustanovenia sa vzťahuje aj na osoby na strane Subdodávateľa. 

2.4 Povinnosť zachovávať mlčanlivosť trvá aj po skončení zmluvného vzťahu s objednávateľom, a to neobmedzene.

2.5 Zmluvné strany sa dohodli, že poskytovateľ je oprávnený na vlastnú zodpovednosť zapojiť ďalšieho dodávateľa úplne alebo čiastočne zabezpečujúceho alebo akýmkoľvek spôsobom sa podieľajúceho na Plneniach pre objednávateľa namiesto poskytovateľa alebo spolu s poskytovateľom (ďalej ako „Subdodávateľ“).

2.6 Poskytovateľ je oprávnený zapojiť Subdodávateľa len po predchádzajúcom písomnom súhlase objednávateľa. Žiadosť o súhlas musí obsahovať nasledovné náležitosti:
a) označenie Subdodávateľa (obchodný názov, sídlo, IČO),
b) Analýzu rizík podľa bodu 2.7 tohto článku Prílohy č. 4,
c) dôkazy o prijatí a udržiavaní primeraných bezpečnostných, technických a organizačných opatrení na strane Subdodávateľa podľa Zákona. 

2.7 Poskytovateľ je povinný na zmluvnom základe uložiť každému Subdodávateľovi tie povinnosti poskytovateľa vyplývajúce z poskytovania bezpečnostných plnení podľa tejto  dohody, ktoré sú primerané s ohľadom na rozsah zapojenia Subdodávateľa do Plnenia pre objednávateľa namiesto poskytovateľa alebo spolu s poskytovateľom. Pre vylúčenie pochybností platí, že poskytovateľ je predovšetkým povinný pred zapojením Subdodávateľa vykonať voči Subdodávateľovi analýzu rizík podľa § 7 Vyhlášky a v nadväznosti na identifikované riziká zaviazať Subdodávateľa na prijatie a udržiavanie súvisiacich bezpečnostných opatrení v zmysle Vyhlášky a Zákona. V prípade, pokiaľ poskytovateľ poruší svoju povinnosť a analýzu rizík u Subdodávateľa nevykoná alebo ju vykoná v nedostatočnom rozsahu, je povinný Subdodávateľa zaviazať na prijatie a udržiavanie bezpečnostných opatrení pre všetky bezpečnostné oblasti v zmysle Vyhlášky a Zákona, a to aj vtedy, pokiaľ by niektoré v prípade riadneho vykonania analýzy rizík neboli relevantné alebo potrebné.

2.8 Zodpovednosť voči objednávateľovi nesie poskytovateľ, ak Subdodávateľ nesplní alebo poruší svoje povinnosti vo vzťahu k poskytovaniu bezpečnostných plnení podľa tejto dohody.

2.9 Poskytovateľ poskytne objednávateľovi pri podpise tejto dohody zoznam Subdodávateľov poskytovateľa, ktorý bude obsahom Prílohy č. 3.

2.10 Akákoľvek zmena v personálnom obsadení pracovných rolí a zozname Subdodávateľov v súvislosti s poskytovaním bezpečnostných plnení a/alebo Plnením podľa dohody musí byť objednávateľom vopred písomne schválená. Žiadosť o zapojenie Subdodávateľa zašle poskytovateľ e-mailom kontaktnej osobe objednávateľa uvedenej v bode 9.1.1 tejto Prílohy č. 4. Na zmeny v obsahu Čl. 11 tejto Prílohy č. 4 a Prílohy č. 3 nie je potrebné uzatvorenie dodatku k tejto dohode. 




Čl. 3
Bezpečnostné opatrenia

Článok 3 
3.1 Zoznam oblastí, pre ktoré sa prijímajú a dodržiavajú bezpečnostné opatrenia v zmysle Vyhlášky:
3.1.1 [bookmark: _Hlk211514661]Organizácia a riadenie informačnej a kybernetickej bezpečnosti,
3.1.2 Správa zraniteľností a kybernetických hrozieb,
3.1.3 Správa aktív a riadenie kybernetických hrozieb a rizík,
3.1.4 Riadenie udalostí a kybernetických bezpečnostných incidentov,
3.1.5 Riadenie kontinuity činností, zálohovanie, obnova systémov po havárii a krízové riadenie,
3.1.6 Bezpečnosť pri nadobúdaní, vývoji a údržbe siete, informačných systémov, aplikácií a konfigurácií,
3.1.7 Postupy posudzovania účinnosti opatrení, riadenie súladu a kontrolné činnosti,
3.1.8 Kryptografické opatrenia a zásady používania kryptografie,
3.1.9 Bezpečnosť a spôsobilosť ľudských zdrojov,
3.1.10 Správa identít a prístupov,
3.1.11 Bezpečnosť pri prevádzke sietí a informačných systémov,
3.1.12 Ochrana proti škodlivému kódu a nežiaducemu obsahu,
3.1.13 Systémová bezpečnosť, sieťová bezpečnosť a komunikačná bezpečnosť,
3.1.14 Monitorovanie, zaznamenávanie a hlásenie udalostí,
3.1.15 Fyzická bezpečnosť, bezpečnosť prostredia a správa koncových zariadení,
3.1.16 Ochrana záznamov, súkromia a označovanie informácií,
3.1.17 Dodávateľský reťazec.

3.2 Jednotlivé bezpečnostné opatrenia pre oblasti podľa bodu 3.1 tejto Prílohy č. 4 vyplývajú z príslušného znenia Vyhlášky. Zmluvné strany berú na vedomie, že obsah povinnosti poskytovateľa prijať bezpečnostné opatrenia je daný aktuálnym znením Vyhlášky, a to vrátane prípadnej zmeny či doplnenia Vyhlášky mapovaním opatrení na oblasti v zmysle § 20 Zákona.

3.3 Poskytovateľ ako vlastník rizík podľa Analýzy rizík vyhlasuje, že prijal a bude dodržiavať a udržiavať bezpečnostné opatrenia pre tieto riziká počas platnosti a účinnosti dohody. Konkrétna špecifikácia, obsah a rozsah bezpečnostných opatrení poskytovateľa tvorí Čl. 12 tejto Prílohy č. 4. Ak z Čl. 12 tejto Prílohy č. 4 nevyplýva inak, bezpečnostné opatrenia sa delia na všeobecné bezpečnostné opatrenia a bezpečnostné opatrenia reflektujúce na riziká v zmysle Analýzy rizík.


Čl. 4
Povinnosti Zmluvných strán

Článok 4 
4.1 Objednávateľ je povinný dohodu, ako aj akúkoľvek ďalšiu zmluvnú alebo súvisiacu dokumentáciu uzatvorenú so poskytovateľom evidovať v rámci bezpečnostnej dokumentácie spôsobom podľa § 4 ods. 1 písm. f) Vyhlášky.

4.2 Poskytovateľ je povinný chrániť všetky informácie, ktoré mu boli poskytnuté objednávateľom pri poskytovaní bezpečnostných plnení alebo sa do dispozície poskytovateľa dostali iným spôsobom. Na tento účel je poskytovateľ povinný dodržiavať mlčanlivosť a touto mlčanlivosťou zaviazať všetky osoby, ktoré sú u poskytovateľa oprávnené na prístup k informáciám objednávateľa pri poskytovaní bezpečnostných plnení, ak nie sú viazané povinnosťou mlčanlivosti podľa osobitného predpisu. Poskytovateľ vyhlasuje, že povinnosť poskytovateľa chrániť informácie podľa tohto bodu je zabezpečená prostredníctvom vhodnej povinnosti mlčanlivosti podľa § 12 ods. 1 Zákona a bezpečnostných opatrení uvedených v Čl. 12 tejto Prílohy č. 4.

4.3 Objednávateľ je oprávnený požadovať od poskytovateľa informácie potrebné na splnenie ktorejkoľvek povinnosti objednávateľa vyplývajúcej zo Zákona alebo príslušnej požiadavky orgánov verejnej moci (vrátane poskytovania súčinnosti jednotkám CSIRT). Poskytovateľ je povinný bez zbytočného odkladu poskytnúť objednávateľovi všetky informácie, ktoré má alebo by mala mať k dispozícii. Informácie podľa tohto bodu poskytuje poskytovateľ bezodkladne po doručení žiadosti objednávateľa o poskytnutie informácie.

4.4 V súlade s bodom 4.3 tejto Prílohy č. 4 poskytovateľ poskytne objednávateľovi najmä nasledovné informácie:

4.4.1 informácie potrebné pri riešení hláseného kybernetického bezpečnostného incidentu požadované objednávateľom, Národným bezpečnostným úradom alebo iným orgánom vykonávajúcim pôsobnosť v oblasti kybernetickej bezpečnosti (vrátane jednotiek CSIRT), alebo orgánmi činnými v trestnom konaní za účelom splnenia povinností objednávateľa v zmysle Zákona alebo príslušnej požiadavky orgánu verejnej moci,
4.4.2 informácie dôležité pre zabezpečenie dôkazu ako dôkazného prostriedku tak, aby mohol byť použitý v trestnom konaní (vrátane dôkazu samotného),
4.4.3 informácie potrebné na účely splnenia povinnosti objednávateľa v zmysle § 19 ods. 6 písm. e) Zákona oznámiť orgánu činnému v trestnom konaní alebo Policajnému zboru skutočnosti, že bol spáchaný trestný čin, ktorého sa kybernetický bezpečnostný incident týka, ak sa o ňom hodnoverným spôsobom dozvie,
4.4.4 informácie v potrebnom rozsahu na účely splnenia povinnosti objednávateľa v zmysle Zákona, najmä v zmysle § 27, 27a, 27b a 27c Zákona.

4.5 Ak je predmetom Plnenia podľa dohody dodanie produktu, technológie alebo softvérový vývoj, poskytovateľ sa zaväzuje plniť tieto povinnosti:

4.5.1 [bookmark: _Hlk235015981]Poskytovateľ je povinný poskytnúť objednávateľovi úplný zoznam všetkých softvérových komponentov tretích strán použitých v dodanom produkte alebo technológii. Tento zoznam musí obsahovať názov každého komponentu, verziu, licenčné podmienky a prípadné bezpečnostné zraniteľnosti, ktoré sa môžu týkať týchto komponentov.
4.5.2 Poskytovateľ je povinný poskytnúť objednávateľovi podrobnosti o implementovaných bezpečnostných funkciách v softvéri, vrátane, no nie výlučne, ochrany pred neautorizovaným prístupom, šifrovania, detekcie a ochrany proti malvéru, integrácie s existujúcimi bezpečnostnými systémami a iných bezpečnostných opatreniach. Informácie musia byť jasne zdokumentované, aby umožnili správnu implementáciu a použitie týchto bezpečnostných funkcií v rámci produktového prostredia.
4.5.3 Poskytovateľ je povinný poskytnúť jasné pokyny a dokumentáciu týkajúcu sa konfigurácie softvéru, ktorá je potrebná na zabezpečenie bezpečného a správneho fungovania produktu v prevádzkovom prostredí. Tieto pokyny musia zahŕňať minimálne bezpečnostné nastavenia, odporúčané konfigurácie, postupy pre správu aktualizácií a iné dôležité aspekty potrebné na ochranu pred bezpečnostnými hrozbami.
4.5.4 Poskytovateľ sa zaväzuje aktualizovať zoznam komponentov pri každej novej verzii softvéru alebo pri integrácii nových komponentov. Aktualizovaný zoznam je povinný poskytnúť objednávateľovi najneskôr do 10 pracovných dní od vydania novej verzie alebo integrácie nového komponentu.




Čl. 5
Notifikačné povinnosti

Článok 5 
5.1 [bookmark: _Hlk235016085]Poskytovateľ je povinný bez zbytočného odkladu, najneskôr do 2 hodín od zistenia, informovať objednávateľa o kybernetickom bezpečnostnom incidente na e-mailovej adrese objednávateľa bezpecnost@vszp.sk. Informovaním o kybernetickom bezpečnostnom incidente sa rozumie poskytnutie všetkých informácií o kybernetickom bezpečnostnom incidente, o ktorých má alebo by mala mať strana ustanovenia vedomosť. Pre vylúčenie pochybností platí, že pre účely tohto ustanovenia sa kybernetickým bezpečnostným incidentom rozumie udalosť v zmysle § 3 písm. m) Zákona a tiež akékoľvek podozrenie, o ktorom poskytovateľ vie alebo by so zreteľom na všetky okolnosti mal vedieť, že by mohlo mať negatívny dopad na bezpečnosť siete alebo informačného systému objednávateľa, pričom rozsah informácií o kybernetickom bezpečnostnom incidente je daný rozsahom vyžadovaným na splnenie si povinnosti objednávateľa v zmysle § 24 Zákona prostredníctvom jednotného informačného systému kybernetickej bezpečnosti alebo iného komunikačného kanála (vrátane dodatočných dopytov a požiadaviek orgánov vykonávajúcich pôsobnosť v oblasti kybernetickej bezpečnosti alebo jednotiek CSIRT v zmysle Zákona), ak z príslušného znenia Zákona alebo jeho vykonávacieho právneho predpisu účinného po uzatvorení tejto dohody nevyplýva inak (pre takýto prípad sa aplikuje aktuálne znenie Zákona a/alebo príslušného vykonávacieho právneho predpisu k Zákonu).

5.2 V nadväznosti na bod 5.1 tejto Prílohy č. 4 je poskytovateľ povinný poskytnúť objednávateľovi najmä nasledovné informácie o kybernetickom bezpečnostnom incidente:

5.2.1 funkcia a pracovné zaradenie osoby poskytovateľa, ktorá hlási kybernetický bezpečnostný incident;
5.2.2 identifikačné údaje ďalších osôb dotknutých kybernetickým bezpečnostným incidentom;
5.2.3 informácie o kybernetickom bezpečnostnom incidente v rozsahu potrebnom na jeho riadnu identifikáciu, najmä (ak relevantné):
5.2.3.1. typ kybernetického bezpečnostného incidentu (napr. pokus o prienik do systému, podozrenie na úspešný prienik do systému vrátane APT, nedostupnosť (DoS, DDoS útok, sabotáž, výpadok služby), neoprávnený prístup k informáciám, únik informácií, poškodenie informácií, podvod (neautorizované využitie prostriedkov, porušenia autorských práv), iné),
5.2.3.2. identifikácia nežiaduceho obsahu (napr. spam, obťažovanie, vyhrážanie, násilie, potláčanie práv a slobôd),
5.2.3.3. identifikácia škodlivého kódu (napr. vírus, malvér, ransomvér),
5.2.3.4. spôsob identifikácie kybernetického bezpečnostného incidentu a informácií o kybernetickom bezpečnostnom incidente (skenovanie siete, odpočúvanie, sociálne inžinierstvo),
5.2.3.5. identifikácia zraniteľnosti.
5.2.4 časové údaje zistenia a vzniku kybernetického bezpečnostného incidentu,
5.2.5 čas začiatku incidentu (ak je známy), informácia, či ide o prebiehajúci kybernetický bezpečnostný incident,
5.2.6 detailný opis priebehu kybernetického bezpečnostného incidentu a jeho prvotná príčina,
5.2.7 popis rozsahu a odhad výšky škôd,
5.2.8 odhad závažnosti dopadu kybernetického bezpečnostného incidentu na tretie strany,
5.2.9 identifikácia ohrozenej alebo narušenej základnej služby a ďalšie v dôsledku kybernetického bezpečnostného incidentu, najmä:
5.2.9.1. ohrozené alebo narušené aktíva (Host/IP, vrátane identifikácie informačného systému a prevádzkových parametrov služby),
5.2.9.2. informácia, či ide o kritické aktíva z pohľadu zabezpečenia kontinuity základnej služby alebo činností objednávateľa a či je aktívum v čase podávania hlásenia v prevádzke,
5.2.10 informácie o riešení kybernetického bezpečnostného incidentu,
5.2.11 stav riešenia kybernetického bezpečnostného incidentu,
5.2.12 informácia o vykonaní opatrení smerujúcich k riešeniu hláseného kybernetického bezpečnostného incidentu,
5.2.13 opatrenia na zamedzenie opakovania závažného kybernetického bezpečnostného incidentu,
5.2.14 výsledok prijatých opatrení,
5.2.15 dátum a čas realizácie opatrení.

5.3 Poskytovateľ je povinný bez zbytočného odkladu informovať objednávateľa o všetkých skutočnostiach majúcich vplyv na zabezpečovanie kybernetickej bezpečnosti. V prípade pochybností Zmluvné strany berú na vedomie, že vplyv na zabezpečovanie kybernetickej bezpečnosti majú akékoľvek informácie, ktoré svedčia alebo nasvedčujú ohrozenie alebo porušenie požiadaviek Zákona, Vyhlášky, a tejto dohody alebo ohrozenie alebo narušenie kontinuity základnej služby, ktorých včasná znalosť alebo dispozícia s nimi by mala alebo mohla mať akýkoľvek vplyv na kybernetickú bezpečnosť alebo práva alebo právom chránené záujmy Zmluvných strán alebo tretích osôb. 

5.4 Zmluvné strany sú povinné vzájomne sa informovať o všetkých skutočnostiach, ktoré môžu mať akýkoľvek vplyv na poskytovanie bezpečnostných plnení podľa tejto dohody, najmä na jeho plnenie ktoroukoľvek Zmluvnou stranou.

5.5 Z dôvodu rýchlosti a efektívnosti komunikácie Zmluvných strán, pokiaľ sa Zmluvné strany nedohodnú na širšom rozsahu komunikácie, bude komunikácia Zmluvných strán prebiehať prostredníctvom mailových adries Zmluvných strán uvedených v záhlaví tejto dohody. Informácia poskytovaná podľa tohto bodu sa považuje za doručenú nasledujúci pracovný deň po ich odoslaní na e-mailovú adresu druhej Zmluvnej strany. 

Čl. 6
Kontrolná činnosť a audit

Článok 6 
6.1 Výkonom kontrolných činností a auditu sa rozumie požiadavka objednávateľa na výkon kontroly alebo auditu objednávateľom alebo ním poverenou osobou u poskytovateľa na overenie plnenia povinností poskytovateľa, ktoré mu vyplývajú z poskytovania bezpečnostných plnení podľa tejto dohody, a to v rozsahu a za podmienok podľa § 7 ods. 2 písm. c) Vyhlášky a § 29 Zákona, ak táto dohoda neurčuje inak (ďalej ako „Kontrola“ alebo „výkon Kontroly“). Pre vylúčenie pochybností platí, že postup objednávateľa podľa § 29 Zákona je možné zabezpečiť len prostredníctvom certifikovaného audítora kybernetickej bezpečnosti. Zmluvné strany sa dohodli na nasledovnom rozsahu, spôsobe a možnostiach výkonu Kontroly u poskytovateľa:

6.1.1 poskytovateľ je povinný na požiadanie objednávateľa v primeranom čase nie dlhšom ako 5 dní od doručenia žiadosti objednávateľa umožniť Kontrolu vykonávanú objednávateľom alebo ním poverenou osobou, ktorého objednávateľ výkonom Kontroly poveril;
6.1.2 Žiadosť objednávateľa o výkon Kontroly u poskytovateľa musí byť objednávateľom predložená v dostatočnom časovom predstihu pred požadovaným výkonom Kontroly, najmenej však 5 dní pred požadovaným výkonom Kontroly a musí obsahovať informácie o termíne, zameraní a mieste výkonu Kontroly a identifikáciu zástupcov objednávateľa, ktorí sa Kontroly zúčastnia;
6.1.3 Zástupcovia objednávateľa zúčastňujúci sa Kontroly alebo vykonávajúci Kontrolu sú povinní dodržiavať všetky právne predpisy a interné predpisy poskytovateľa, s ktorými boli poskytovateľom oboznámení;
6.1.4 Poskytovateľ je povinný pri Kontrole spolupracovať s objednávateľom a sprístupniť mu svoje priestory, dokumentáciu a technické a technologické vybavenie, ktoré súvisia s poskytovaním bezpečnostných plnení podľa tejto dohody;
6.1.5 Objednávateľ je v rámci Kontroly oprávnený klásť otázky zamestnancom a Subdodávateľovi poskytovateľa, ktorí sa podieľajú na poskytovaní bezpečnostných plnení podľa tejto dohody za prítomnosti osoby poverenej poskytovateľom;
6.1.6 Náklady spojené s výkonom Kontroly znáša každá Zmluvná strana samostatne.

6.2 Ak poskytovateľ neumožní vykonanie Kontroly, má sa za to, že neposkytuje bezpečnostné plnenia v súlade s touto dohodou. Pre takýto prípad je objednávateľ oprávnený od dohody odstúpiť.

6.3 Poskytovateľ je povinný v lehote určenej objednávateľom, avšak najneskôr v lehote 60 dní odo dňa ich oznámenia, prijať opatrenia na nápravu nedostatkov zistených Kontrolou a poskytnúť objednávateľovi potrebnú súčinnosť.

6.4 Ustanovenia tohto článku Prílohy č. 4 sa primerane vzťahujú aj na výkon Kontroly u Subdodávateľa. Poskytovateľ je povinný povinnosťou podriadiť sa výkonu Kontroly zaviazať aj všetkých svojich Subdodávateľov, a to tak, aby k výkonu Kontroly u Subdodávateľa poskytovateľom došlo aspoň jedenkrát ročne. Poskytovateľ je povinný výstup z vykonanej Kontroly primerane v obsahu náležitostí v zmysle § 2 Vyhlášky Národného bezpečnostného úradu č. 493/2022 Z. z. o audite kybernetickej bezpečnosti. Zmluvný záväzok Subdodávateľa podriadiť sa výkonu Kontroly sa vzťahuje aj na výkon Kontroly objednávateľa, čo je poskytovateľ povinný so Subdodávateľom zabezpečiť na zmluvnom základe.


Čl. 7
Povinnosti po skončení dohody

Článok 7 
7.1 Poskytovateľ vyhlasuje, že umožní objednávateľovi zabezpečiť kontinuitu prevádzkovanej základnej služby vo vzťahu k Plneniu a na tieto účely je povinný udeliť, poskytnúť, previesť alebo postúpiť objednávateľovi všetky potrebné licencie, práva alebo súhlasy na zabezpečenie kontinuity prevádzkovanej základnej služby, a to najneskôr ku dňu ukončenia zmluvného vzťahu. Toto ustanovenie ostáva v platnosti a účinnosti aj po zániku tejto dohody, a to bez časového obmedzenia.

7.2 Poskytovateľ je povinný pre prípad zániku dohody objednávateľom vrátiť alebo previesť všetky informácie, ku ktorým má poskytovateľ na základe tohto ustanovenia počas jeho trvania prístup, alebo tieto informácie zničiť. Poskytovateľ je pre účely tohto bodu Prílohy č. 4 povinný objednávateľovi dodatočne preukázať, že postupoval v súlade s týmto bodom Prílohy č. 4, a to prípadne prostredníctvom písomného vyhlásenia poskytovateľa o konkrétnom postupe poskytovateľa v zmysle tohto bodu Prílohy č. 4.

Čl. 8
Zodpovednosť za škodu a sankcie

Článok 8 
8.1 Zmluvná strana zodpovedá za škodu spôsobenú druhej Zmluvnej strane v súvislosti s porušením povinností poskytovateľa pri poskytovaní bezpečnostných plnení. Za škodu vzniknutú Zmluvnej strane súvisiacu s poskytovaním bezpečnostných plnení považuje aj pokuta alebo akákoľvek iná sankcia uložená Zmluvnej strane príslušným štátnym orgánom. V prípade, že Zmluvná strana poruší svoju povinnosť, ktorá jej vyplýva zo Zákona alebo tejto dohody (ďalej ako „porušujúca Zmluvná strana“) a v dôsledku tohto konania alebo opomenutia konania porušujúcej Zmluvnej strany dôjde k vzniku škody na strane druhej Zmluvnej strany (ďalej ako „poškodená Zmluvná strana“), zaväzuje sa porušujúca Zmluvná strana túto škodu vzniknutú poškodenej Zmluvnej strane nahradiť spôsobom dohodnutým v tejto dohode.

8.2 Za porušenie povinnosti poskytovateľa podľa bodu 8.1 tejto Prílohy č. 4 sa považuje porušenie povinnosti:
8.2.1 udržiavať aktuálne a pravdivé informácie a uskutočňovať oznámenia podľa bodu 2.2 Prílohy č. 4;
8.2.2 podpísať vyjadrenie o zachovávaní mlčanlivosti podľa bodu 2.3 Prílohy č. 4;
8.2.3 uložiť Subdodávateľovi povinnosti vyplývajúce z bodu 2.7 Prílohy č. 4;
8.2.4 poskytnúť objednávateľovi všetky informácie podľa bodu 4.3 a 4.4 Prílohy č. 4;
8.2.5 prijať, dodržiavať a udržiavať bezpečnostné opatrenia podľa bodu 3.3 Prílohy č. 4;
8.2.6 chrániť všetky informácie podľa bodu 4.2 Prílohy č. 4;
8.2.7 poskytnúť objednávateľovi zoznam softvérových komponentov a jeho aktualizácie, podrobnosti o implementovaných bezpečnostných funkciách, pokyny a dokumentáciu týkajúcu sa konfigurácie softvéru podľa bodu 4.5 Prílohy č. 4;
8.2.8 informovať objednávateľa o kybernetickom bezpečnostnom incidente podľa bodov 5.1 a 5.2 Prílohy č. 4;
8.2.9 informovať objednávateľa o všetkých skutočnostiach majúcich vplyv na zabezpečovanie kybernetickej bezpečnosti podľa bodu 5.3 Prílohy č. 4;
8.2.10 umožniť výkon kontroly alebo auditu podľa čl. 6 Prílohy č. 4;

8.3 Za porušenie povinností poskytovateľa uvedených v bode 8.2 tejto Prílohy č. 4 vzniká objednávateľovi nárok na zaplatenie zmluvnej pokuty v rozsahu dohodnutom Zmluvnými stranami v tejto dohode.


Čl. 9
Komunikácia Zmluvných strán
Článok 9 

9.1 Zmluvné strany sú povinné komunikovať pri činnostiach súvisiacich s poskytovaním bezpečnostných plnení podľa tejto dohody e-mailom na kontaktné údaje Zmluvných strán uvedené v bodoch 9.1.1 a 9.1.2, alebo iným vhodným spôsobom, pričom vo všetkých prípadoch musí byť prenos informácií uskutočnený za podmienok umožňujúcich chránený prenos informácií.

9.1.1 Objednávateľ určuje nasledovnú kontaktnú osobu pre komunikáciu s poskytovateľom na úseku kybernetickej bezpečnosti: Ing. Jozef Tomko, mobil: 0910 864 307, e-mail: jozef.tomko@vszp.sk
9.1.2 Poskytovateľ určuje nasledovnú kontaktnú osobu pre komunikáciu s objednávateľom na úseku kybernetickej bezpečnosti: 
(meno, priezvisko, e-mail, telefónne číslo)

9.2 Kontaktné osoby podľa bodu 9.1 tohto článku Prílohy č. 4 môže príslušná Zmluvná strana zmeniť bez vyhotovenia dodatku k tejto dohode, ak oznámi novú kontaktnú osobu druhej Zmluvnej strane v písomnej forme. Pre oznamovanie novej kontaktnej osoby sa použijú ustanovenia o doručovaní podľa tejto dohody. 


Čl. 10 
Vyhlásenie o oboznámení sa s Bezpečnostnou politikou 
objednávateľa
Poskytovateľ:   (adresa, sídlo, IČO)

vyhlasuje, že sa v súlade s § 7 ods. 2. písm. b) Vyhlášky Národného bezpečnostného úradu č. 227/2025 Z. z. o bezpečnostných opatreniach oboznámila a súhlasí s bezpečnostnými politikami objednávateľa, ktoré sú popísané v nasledovných dokumentoch:

1. Smernica Manuál informačnej a kybernetickej bezpečnosti č. 200/2026, účinná od 15.7.2026
2. Smernica Bezpečnostné incidenty č. 53/9/2025, účinná od 01.10.2025
3. Smernica Ochrana osobných údajov č. 74/16/2024, účinná od 15.08.2024
4. Smernica Objektová a fyzická bezpečnosť č. 57/16/2026, účinná od 01.06.2026
5. Základná norma č. 31/1/2026 Politika informačnej a kybernetickej bezpečnosti, účinná od 01.04.2026
6. Smernica č. 157/2024 Riadenie informačných aktív, účinná od 19.02.2024




V .................. dňa ...................... 			      .......................................
								      Podpis poskytovateľa
								      Štatutárny zástupca


Čl. 11
Zoznam pracovných rolí poskytovateľa a ich personálne obsadenie

Článok 10 

(meno, priezvisko, rola, e-mail, telefónne číslo)



Čl. 12
Požiadavky na plnenie bezpečnostných opatrení v zmysle Zákona a Vyhlášky 

POVINNÉ BEZPEČNOSTNÉ OPATRENIA
Organizáciu a riadenie informačnej a kybernetickej bezpečnosti zabezpečuje poskytovateľ prostredníctvom opatrení definovaných v nasledovných bodoch alebo prostredníctvom opatrení s porovnateľnými účinkami: (§ 20 ods. 2 písm. a) Zákona v spojení s prílohou č. 1 vyhlášky)
· je uplatnená zásada najnižších privilégií, podľa ktorej sú každému používateľovi obmedzené privilégiá v najväčšom rozsahu potrebnom na splnenie pridelených úloh,
· je uplatnená zásada oddeľovania zodpovedností, podľa ktorej žiaden používateľ nemá oprávnenie upravovať alebo používať aktíva objednávateľa bez autorizácie alebo overenia identity,
· je uplatnená zásada sprístupňovania informácií podľa zásady aktuálnej potreby poznať, podľa ktorej prístup k informáciám a ich vlastníctvo je obmedzené len na tie osoby, ktoré z dôvodu plnenia svojich úloh alebo povinností musia byť s takýmito informáciami oboznámené alebo ich spracúvajú.

Správu zraniteľností a kybernetických hrozieb zabezpečuje poskytovateľ prostredníctvom opatrení definovaných v nasledovných bodoch alebo prostredníctvom opatrení s porovnateľnými účinkami:  (§ 20 ods. 2 písm. b) Zákona v spojení s prílohou č. 1 vyhlášky)
· je zabezpečená informovanosť o identifikovaných kybernetických hrozbách s cieľom prijať primerané bezpečnostné opatrenia vrátane kybernetických hrozieb špecifických pre informačné a komunikačné technológie a operačné technológie,
· sú získavané informácie o zraniteľnostiach používaných informačných systémov vrátane hodnotenia, do akej miery sú tieto systémy zraniteľné a prijímania vhodných opatrení na ich mitigáciu,
· je najmenej raz za 6 mesiacov vykonávané pravidelné posudzovanie zraniteľností,
· sú určené priority aktualizácií na základe posúdenia rizík a analýzy vplyvov.

Správu aktív a riadenie kybernetických hrozieb a rizík zabezpečuje poskytovateľ prostredníctvom opatrení definovaných v nasledovných bodoch alebo prostredníctvom opatrení s porovnateľnými účinkami: (§ 20 ods. 2 písm. c) Zákona v spojení s prílohou č. 1 vyhlášky)
· zamestnanci objednávateľa a zamestnanci tretích strán pri zmene alebo pri ukončení pracovného pomeru, dohody alebo obdobného zmluvného vzťahu preukázateľným spôsobom vracajú objednávateľovi všetky aktíva, ktoré mali zverené.

Riadenie udalostí a kybernetických bezpečnostných incidentov zabezpečuje poskytovateľ prostredníctvom opatrení definovaných v nasledovných bodoch alebo prostredníctvom opatrení s porovnateľnými účinkami:  (§ 20 ods. 2 písm. d) Zákona v spojení s prílohou č. 1 Vyhlášky)
· je zabezpečené posúdenie udalostí kybernetickej bezpečnosti a určenie ich priorít,
· je definovaný systém reakcie na kybernetické bezpečnostné incidenty,
· sú zavedené a uplatňované postupy na identifikáciu, zhromažďovanie, získavanie a uchovávanie digitálnych stôp súvisiacich s kybernetickými bezpečnostnými incidentmi,
· v prípade kybernetického bezpečnostného incidentu sú dodržiavané všetky stanovené bezpečnostné opatrenia a postupy.

Riadenie kontinuity činností, zálohovanie, obnovu systémov po havárii a krízové riadenie zabezpečuje poskytovateľ prostredníctvom opatrení definovaných v nasledovných bodoch alebo prostredníctvom opatrení s porovnateľnými účinkami: (§ 20 ods. 2 písm. e) Zákona v spojení s prílohou č. 1 vyhlášky)
· prijíma opatrenia tak, aby bola dostupnosť aktív počas kybernetického bezpečnostného incidentu primerane zabezpečená plánovaním, prijatím, udržiavaním a testovaním na základe cieľov procesu riadenia kontinuity činností a požiadaviek na obnovu prevádzky informačných technológií alebo operačných technológií po kybernetickom bezpečnostnom incidente,
· sú udržiavané a pravidelne, aspoň raz ročne testované záložné kópie dát, softvéru a konfigurácie sietí, informačných systémov a operačných technológií, o vykonaní testovania sa vyhotovuje záznam, ktorý sa uchováva najmenej na obdobie od ukončenia posledného auditu do ukončenia nasledujúceho auditu alebo samohodnotenia,
· infraštruktúra sietí, informačných systémov a operačných technológií je zriadená s dostatočnou redundanciou,
· je zavedený a dodržiavaný princíp spravovania záložných kópií údajov alebo konfigurácií, ktorý zabezpečuje tri kópie údajov alebo konfigurácií, na dvoch rozličných typoch médií, z ktorých jedna kópia je uložená v logicky, fyzicky a geograficky oddelenom priestore.

Bezpečnosť pri nadobúdaní, vývoji a údržbe siete, informačných systémov, aplikácií a konfigurácií zabezpečuje poskytovateľ prostredníctvom opatrení definovaných v nasledovných bodoch alebo prostredníctvom opatrení s porovnateľnými účinkami: (§ 20 ods. 2 písm. f) Zákona v spojení s prílohou č. 1 vyhlášky)
· sú prijaté opatrenia na zabránenie straty, poškodenia, krádeže alebo kompromitácie aktív a prerušeniu prevádzky,
· sú prijaté bezpečnostné opatrenia s požadovanými bezpečnostnými nastaveniami tak, aby konfigurácia technických prostriedkov, programových prostriedkov, služieb a sietí nebola zmenená neoprávnenými osobami,
· je pravidelne, aspoň raz ročne vykonávaná kontrola a aktualizácia konfigurácie komponentov sietí, informačných systémov a operačných technológií podľa vývoja hrozieb; o kontrole sa vyhotovuje záznam, ktorý sa uchováva najmenej na obdobie od ukončenia posledného auditu do ukončenia nasledujúceho auditu alebo samohodnotenia,
· je zavedená a dodržiavaná schopnosť chrániť integritu relácií,
· je automaticky odmietnuté použitie neplatných identifikátorov relácií,
· je zaručený bezpečný návrh, inštalácia a prevádzka sietí, informačných systémov a operačných technológií v rámci životného cyklu,
· sú definované a vykonávané procesy testovania bezpečnosti informačných systémov a operačných technológií,
· testovanie kybernetickej bezpečnosti je začlenené do životného cyklu vývoja a údržby sietí, informačných systémov a operačných technológií.

Postupy posudzovania účinnosti opatrení, riadenie súladu a kontrolné činnosti zabezpečuje poskytovateľ prostredníctvom opatrení definovaných v nasledovných bodoch alebo prostredníctvom opatrení s porovnateľnými účinkami: (§ 20 ods. 2 písm. g) Zákona v spojení s prílohou č. 1 vyhlášky)
· je zaručený súlad s požiadavkami vyplývajúcimi zo všeobecne záväzných právnych predpisov, zmluvnými požiadavkami týkajúcimi sa kybernetickej bezpečnosti.

Kryptografické opatrenia a zásady používania kryptografie zabezpečuje poskytovateľ prostredníctvom opatrení definovaných v nasledovných bodoch alebo prostredníctvom opatrení s porovnateľnými účinkami: (§ 20 ods. 2 písm. h) Zákona v spojení s prílohou č. 1 vyhlášky)
· nastavením pravidiel pre použitie vhodných kryptografických metód je obmedzené potenciálne narušenie dôvernosti informácií vrátane osobných údajov a sú dodržiavané požiadavky vyplývajúce zo všeobecne záväzných právnych predpisov, požiadavky vyplývajúce zo zmlúv alebo v prípade certifikovaného subjektu normatívne požiadavky týkajúce sa kybernetickej bezpečnosti,
· sú definované a zavedené pravidlá efektívneho používania kryptografických mechanizmov vrátane správy kryptografických kľúčov a postupov,
· sú prijaté a aplikované postupy na pravidelné prehodnocovanie odolnosti zavedených kryptografických mechanizmov; prehodnocovanie odolnosti zavedených kryptografických mechanizmov sa vykonáva najmenej raz ročne a vyhotovuje sa o tom záznam, ktorý sa uchováva najmenej na obdobie od ukončenia posledného auditu do ukončenia nasledujúceho auditu alebo samohodnotenia.

Bezpečnosť a spôsobilosti ľudských zdrojov zabezpečuje poskytovateľ prostredníctvom opatrení definovaných v nasledovných bodoch alebo prostredníctvom požiadaviek s porovnateľnými účinkami:  (§ 20 ods. 2 písm. i) Zákona v spojení s prílohou č. 1 Vyhlášky)
· zamestnanci objednávateľa a poskytovateľ sú preukázateľne oboznámení s bezpečnostnými politikami,
· zodpovednosti a povinnosti v oblasti kybernetickej bezpečnosti, ktoré zostávajú v platnosti aj pri zmene alebo pri ukončení pracovnoprávneho vzťahu alebo zmluvy tretej strany s objednávateľom podľa § 19 ods. 2 zákona, sú v rámci zmeny alebo ukončenia pracovnoprávneho vzťahu alebo zmluvy tretej strany s objednávateľom podľa § 19 ods. 2 zákona definované, presadzované a oznámené príslušným zamestnancom, tretím stranám alebo iným zainteresovaným stranám s cieľom chrániť záujmy objednávateľa,
· sa používa viacfaktorové overovanie pre vzdialený prístup.

Správu identít a prístupov zabezpečuje poskytovateľ prostredníctvom opatrení definovaných v nasledovných bodoch alebo prostredníctvom opatrení s porovnateľnými účinkami: (§ 20 ods. 2 písm. j) Zákona v spojení s prílohou č. 1 vyhlášky)
· pri riadení prístupov k sieťam a informačným systémom sú využívané technológie na správu a overovanie identity používateľa pred začiatkom jeho aktivity v rámci siete a informačného systému a technológie na riadenie prístupových oprávnení, prostredníctvom ktorých je riadený prístup k jednotlivým aplikáciám a údajom, prístup na čítanie údajov a zápis údajov a na zmeny oprávnení a prostredníctvom ktorých sa zaznamenáva použitie prístupových oprávnení,
· je zaručené riadenie jednoznačných identifikátorov používateľov a systémov vrátane prístupových práv a oprávnení používateľských účtov a systémových účtov, počas celého životného cyklu identít,
· každému používateľovi a systémovému účtu je pridelený jednoznačný identifikátor na autentizáciu na prístup do siete a informačného systému,
· v pravidelných intervaloch, najmenej raz ročne, je vykonávaná kontrola prístupových účtov a prístupových oprávnení na overenie súladu schválených oprávnení so skutočným stavom vykonávania oprávnení vrátane detekcie a následného zneplatnenia nepoužívaných prístupových účtov; vyhotovuje sa o tom záznam, ktorý sa uchováva najmenej na obdobie od ukončenia posledného auditu do ukončenia nasledujúceho auditu alebo samohodnotenia,
· je zavedené riadenie prístupov na základe rolí a zásady najnižších oprávnení pre používateľov,
· privilegované prístupové práva sú poskytované len oprávneným používateľom, komponentmi informačných a operačných technológií a službám podľa príslušnej politiky riadenia prístupov a práv,
· technológie a postupy bezpečnej autentizácie sú zavedené na základe požiadaviek na obmedzenie prístupu k informáciám podľa príslušnej politiky riadenia prístupov a práv,
· používatelia majú prijaté primerané opatrenia na ochranu a udržiavanie pridelených autentifikačných prostriedkov vrátane nezdieľania autentifikačných prostriedkov s inými osobami,

Bezpečnosť pri prevádzke sietí a informačných systémov zabezpečuje poskytovateľ prostredníctvom opatrení definovaných v nasledovných bodoch alebo prostredníctvom požiadaviek s porovnateľnými účinkami:  (§ 20 ods. 2 písm. k) Zákona v spojení s prílohou č. 1 Vyhlášky)
· sa zabraňuje strate, poškodeniu alebo ohrozeniu aktív alebo prerušeniu prevádzky v dôsledku zlyhania a narušenia podporných služieb vrátane dodávky elektrickej energie,
· sa zabraňuje strate, poškodeniu, krádeži alebo kompromitácii aktív alebo prerušeniu prevádzky v súvislosti s narušením kabeláže elektrického napájania alebo dátových liniek,
· sa zabraňuje úniku informácií zo zariadení, ktoré sa majú zlikvidovať alebo opätovne použiť; všetky prvky zariadení obsahujúce pamäťové médiá sa kontrolujú, čím sa zabezpečí, že informácie a licencovaný softvér sú bezpečne zmazané alebo prepísané ešte pred vyradením alebo opätovným použitím zariadení,
· je dostupná kapacita podporných aktív,
· systémový čas príslušných podporných aktív, ktoré spracúvajú informácie alebo podporujú ich spracovanie, je synchronizovaný so schválenými zdrojmi času, zohľadňujúcimi časové zóny,
· zmeny procesov a systémov podliehajú schválenému procesu riadenia zmien.

Ochranu proti škodlivému kódu a nežiaducemu obsahu zabezpečuje poskytovateľ prostredníctvom opatrení definovaných v nasledovných bodoch alebo prostredníctvom požiadaviek s porovnateľnými účinkami:  (§ 20 ods. 2 písm. l) Zákona v spojení s prílohou č. 1 Vyhlášky)
· je zavedená ochrana proti škodlivému kódu, ktorá je podporovaná primeraným budovaním povedomia používateľov,
· je zaručená pravidelná aktualizácia sietí, informačných systémov a operačných technológií s cieľom zabezpečiť minimálne narušenie bežnej prevádzky.


Systémovú bezpečnosť, sieťovú bezpečnosť a komunikačnú bezpečnosť zabezpečuje poskytovateľ prostredníctvom opatrení definovaných v nasledovných bodoch alebo prostredníctvom opatrení s porovnateľnými účinkami:  (§ 20 ods. 2 písm. m) Zákona v spojení s prílohou č. 1 Vyhlášky)
· siete a technické prostriedky sietí sa zabezpečujú, spravujú a kontrolujú s cieľom chrániť informácie v informačných systémoch, programových prostriedkoch a mobilných aplikáciách,
· sú určené, zavedené a monitorované bezpečnostné funkcie, úrovne služieb a požiadavky týkajúce sa sieťových služieb,
· je definovaná a zavedená segmentácia sietí, pričom informačné systémy so službami priamo prístupnými z externých sietí sa nachádzajú v samostatných sieťových segmentoch a v rovnakom segmente sú len informačné systémy s podobným účelom.
[bookmark: _Hlk193101282]
Monitorovanie, zaznamenávanie a hlásenie udalostí zabezpečuje poskytovateľ prostredníctvom opatrení definovaných v nasledovných bodoch alebo prostredníctvom opatrení s porovnateľnými účinkami:  (§ 20 ods. 2 písm. n) Zákona v spojení s prílohou č. 1 Vyhlášky)
· sú vytvárané a najmenej 12 mesiacov uchovávané relevantné prevádzkové a bezpečnostné logy, ktoré zachytávajú činnosti, výnimky, poruchy a iné relevantné prevádzkové a bezpečnostné udalosti, pričom bude zabránené zmene ich integrity a neoprávneným prístupom k nim,
· siete, informačné systémy, programové prostriedky a aplikácie sú monitorované z hľadiska nezvyčajného správania a sú prijaté vhodné opatrenia na vyhodnotenie kybernetických bezpečnostných udalostí.
[bookmark: _Hlk193101296]
Fyzickú bezpečnosť, bezpečnosť prostredia a správu koncových zariadení zabezpečuje poskytovateľ prostredníctvom opatrení definovaných v nasledovných bodoch alebo prostredníctvom opatrení s porovnateľnými účinkami:  (§ 20 ods. 2 písm. o) Zákona v spojení s prílohou č. 1 Vyhlášky)
· sú definované a používané bezpečnostné perimetre na ochranu oblastí, ktoré obsahujú aktíva používané v sieťach, informačných systémoch a operačných technológiách,
· priestory, v ktorých sa nachádzajú riadiace a serverové súčasti informačných a operačných technológií, majú definované pravidlá fyzickej bezpečnosti,
· zabezpečené priestory sú nepretržite monitorované z hľadiska neoprávneného fyzického prístupu,
· sú monitorované všetky prístupy do zabezpečených priestorov a je zabezpečená dohľadateľnosť pohybu,
· je navrhnutá a zavedená ochrana pred fyzickými hrozbami a environmentálnymi hrozbami, ako sú prírodné katastrofy a iné úmyselné alebo neúmyselné ohrozenia informačných a operačných technológií,
· fyzický prístup k vybraným aktívam infraštruktúry, ktoré sú klasifikované ako kritické alebo významné z hľadiska bezpečnosti a prevádzky, je povolený výhradne autorizovaným osobám,
· aktíva v zabezpečených priestoroch sú chránené pred poškodením a neoprávneným zásahom zo strany zamestnancov pracujúcich v týchto priestoroch a nepovolaných osôb,
· sú riadené riziká vyplývajúce z hrozieb fyzického prostredia a z neoprávneného fyzického prístupu k aktívam,
· pamäťové médiá sú riadené počas ich životného cyklu, t. j. počas ich získavania, používania, prepravy a likvidácie, v súlade s klasifikačnou schémou a požiadavkami na manipuláciu s nimi,
· informácie uložené v informačných systémoch, zariadeniach alebo na iných pamäťových médiách sú vymazané, ak už nie sú potrebné.

Ochranu záznamov, súkromia a označovanie informácií zabezpečuje poskytovateľ prostredníctvom opatrení definovaných v nasledovných bodoch alebo prostredníctvom opatrení s porovnateľnými účinkami:  (§ 20 ods. 2 písm. p) Zákona v spojení s prílohou č. 1 Vyhlášky)
· je zabezpečený súlad so všeobecne záväznými právnymi predpismi a zmluvnými požiadavkami týkajúcimi sa práv duševného vlastníctva a používania patentovaných produktov,
· záznamy sú primerane chránené pred stratou, zničením, falšovaním, neoprávneným prístupom a neoprávneným zverejnením,
· je zabezpečené plnenie požiadaviek týkajúcich sa ochrany osobných údajov podľa osobitných predpisov a zmluvných požiadaviek.

Bezpečnostné opatrenia pre dodávateľský reťazec zabezpečuje poskytovateľ prostredníctvom opatrení definovaných v nasledovných bodoch alebo prostredníctvom opatrení s porovnateľnými účinkami:  (§ 20 ods. 2 písm. q) Zákona v spojení s prílohou č. 1 Vyhlášky)
· bezpečnostné opatrenia sú uplatnené v dodávateľskom reťazci produktov a služieb, ktorý priamo súvisí s dostupnosťou, dôvernosťou a integritou prevádzky sietí a informačných systémov objednávateľa,
· sú špecifikované a zdokumentované minimálne bezpečnostné požiadavky pre používanie cloudových služieb a riadená kybernetická bezpečnosť pri používaní cloudových služieb.
Článok 11 

Článok 12 


